hotchpotch/miracl-hf-unified huggingface dataset:
สยามดารา สตาร์ส อวอร์ดส์ 2014
สยามดารา สตาร์ส อวอร์ด 2014 เป็นงานที่หนังสือพิมพ์สยามดาราจัดขึ้นเป็นครั้งที่ 7 เพื่อมอบรางวัลเกียรติยศแก่บุคคลในวงการบันเทิง เนื่องในโอกาสฉลองครบรอบ 9 ปี ก้าวสู่ปีที่ 10 ของหนังสือพิมพ์สยามดารารายวัน มีการมอบรางวัลเกียรติยศเพื่อขวัญ กำลังใจให้กับคนในวงการบันเทิง ทั้งเบื้องหน้าและเบื้องหลัง ซึ่งประกอบด้วยรางวัลประเภทละครโทรทัศน์, รางวัลประเภทภาพยนตร์, รางวัลประเภทเพลงไทยลูกทุ่ง, รางวัลเพลงไทยสากล และรางวัลพิเศษต่างๆ เพื่อเป็นขวัญและกำลังใจ ในการทำงานของเหล่าคนบันเทิง โดยรางวัลทั้งหมดมีหลักเกณฑ์การพิจารณาผลงานในรอบปีที่ผ่านมา (รึ่งปีหลังของปี พ.ศ. 2556 และครึ่งปีแรกของปี พ.ศ. 2557) โดยงานประกาศผลรางวัลจัดขึ้น ณ คริสตัล ดีไซน์ เซ็นเตอร์ (ซีดีซี) เมื่อวันที่ 30 มิถุนายน พ.ศ. 2557 โดยมีรางวัลทั้งสิ้น 33 รางวัล ดังนี้
ศิลปิน วงบอดี้สแลม / ผู้แต่ง Mango Team / ค่ายจีนี่ เร็คคอร์ดส (จีเอ็มเอ็ม แกรมมี่)
ศิลปิน ฟิลม์ บงกช / ผู้แต่ง ปฏิเวธ อุทัยเฉลิม / ค่ายจีเอ็มเอ็ม แกรมมี่
ศิลปิน ป้าง นครินทร์ กิ่งศักดิ์ / ผู้แต่ง นครินทร์ กิ่งศักดิ์ / ค่ายจีนี่ เร็คคอร์ดส (จีเอ็มเอ็ม แกรมมี่)
ศิลปิน นิว นภัสสร ภูธรใจ และ จิ๋ว ปิยนุช เสือจงพรู / ผู้แต่ง ณรงค์วิทย์ เดชะธนวัฒน์ / ค่ายจีเอ็มเอ็ม แกรมมี่
ศิลปิน สิงโต นำโชค / ผู้แต่ง เต็น ธีรภัค / ค่าย บีลีฟ เร็คคอร์ดส์ (จีเอ็มเอ็ม แกรมมี่)
ศิลปิน ต่าย อรทัย / ผู้แต่ง คุณครูสลา คุณวุฒิ / ค่าย แกรมมี่โกลด์ 
ศิลปิน ศร สินชัย / ผู้แต่ง งัวน้อย บิ๊กวัน กันทรลักษณ์ / ค่าย แกรมมี่โกลด์ 
ศิลปิน ไมค์ ภิรมย์พร / ผู้แต่ง วสุ ห้าวหาญ / ค่าย แกรมมี่โกลด์
ศิลปิน ไผ่ พงศธร / ผู้แต่ง พงษ์ศักดิ์ ถนอมใจ / ค่าย แกรมมี่โกลด์
ศิลปิน ไหมไทย หัวใจศิลป์ / ผู้แต่ง เบิ่ง ศรีสะเกษ / ค่าย ท็อปไลน์มิวสิค
ศิลปิน ศร สินชัย, ดอกอ้อ ท่งทอง, ก้านตอง ทุ่งเงิน / ค่าย แกรมมี่โกลด์
ศิลปิน ต่าย อรทัย / ค่าย แกรมมี่โกลด์
ศิลปิน ศิริพร อำไพพงษ์ / ค่าย แกรมมี่โกลด์
ศิลปิน ไหมไทย หัวใจศิลป์ / ค่าย ท็อปไลน์มิวสิคฯ 
ศิลปิน มนต์แคน แก่นคูณ, ข้าวทิพย์ ธิดาดิน / ค่าย แกรมมี่โกลด์
ศิลปิน พี สะเดิด / ค่าย แกรมมี่โกลด์
ศิลปิน เสถียร ทำมือ / ค่าย แกรมมี่โกลด์ 
ศิลปิน สุ ไทยงาม / ค่าย Army Record
ศิลปิน แช่ม แช่มรัมย์ / ค่าย แกรมมี่โกลด์
ศิลปิน เชิด ร็อคแสลง / ค่าย ท็อปไลน์มิวสิค
วัดดอนหญ้านาง
วัดดอนหญ้านาง ตั้งอยู่เลขที่ 28 บ้านดอนหญ้านาง หมู่ที่ 3 ตำบลดอนหญ้านาง อำเภอภาชี จังหวัดพระนครศรีอยุธยา สังกัดคณะสงฆ์มหานิกาย มีฐานะเป็นวัดราษฎร์ พื้นที่ตั้งวัดเป็นที่ราบ ที่ดินที่ตั้งวัดมีเนื้อที่ 8 ไร่ 5 ตารางวา.
วัดดอนหญ้านาง ตั้งเมื่อ พ.ศ. 2440 โดย มีขุนศรีภู่ มากบดี ได้บริจาคที่ดินและดำเนินการสร้างวัด ต่อมา นายผล มากบดี ซึ่งเป็นบุตร พร้อมด้วยญาติพี่น้องและชาวบ้าน ได้ให้การอุปถัมภ์ บำรุงวัดสืบมา ต่อมาเมื่อวัดทรุดโทรมลง ในปี พ.ศ. 2495 ได้มีผู้ใหญ่เชย จำเนียรกาล เข้ามาอุปถัมภ์วัดผู้หนึ่ง วัดดอนหญ้านางซึ่งบางคนเรียกสั้น ๆ ว่า "วัดดอนนาง" อุโบสถหลังเก่า ได้รับพระราชทานวิสุงคามสีมาเมื่อ พ.ศ. 2450 อุโบสถหลังใหม่ ได้รับพระราชทานวิสุงคามสีมา เมื่อ พ.ศ. 2535 มีฐานะเป็นวัดราษฎร์.
Retinal pigment epithelium
pigmented layer of retina หรือ retinal pigment epithelium (ตัวย่อ RPE แปลว่า เยื่อบุมีสารรงควัตถุของจอประสาทตา หรือ เยื่อบุมีสารสีของจอประสาทา) เป็นชั้นเซลล์ประสาทด้านนอก (ไปทางสมอง) ของจอประสาทตา 
RPE มีหน้าที่ในการหล่อเลี้ยงเซลล์ประสาท
และยึดอยู่กับชั้น choroid ที่อยู่ถัดออกไปอีกและกับเซลล์รับแสงที่อยู่ถัดเข้ามา
ในช่วงคริสต์ศตวรรษที่ 18 และ 19 RPE รู้จักกันว่า pigmentum nigrum (nigrum แปลว่า ดำหรือเข้ม)
เพราะ RPE มีสีเข้ม (มีสีดำในสัตว์หลายอย่าง มีสีน้ำตาลในมนุษย์)
และ tapetum nigrum เพราะในสัตว์ที่มี tapetum lucidum (เป็นชั้นสะท้อนแสง เช่นในตาแมว)
RPE จะไม่มีสารรงควัตถุในเขตของ tapetum lucidum
RPE ป้องกันจอประสาทตาจากแสงที่จ้ามากเกินไป
และหล่อเลี้ยงจอตาด้วยกรดไขมันโอเมกา-3 เพื่อสร้างเยื่อหุ้มไวแสงและสร้างน้ำตาลกลูโคสเพื่อเป็นพลังงาน
ส่วน retinal นั้นเกิดขึ้นผ่านกระบวนการหมุนเวียนของวิตามินเอ
จะมีการขับน้ำออกจากส่วนของเรตินาไปยังส่วนของ choroid
ในอัตรา 1.4-11 ไมโครลิตรต่อตารางเซนติเมตรต่อชั่วโมง
RPE ช่วยรักษาความสมดุลของความเป็นกรด และใช้กระบวนการฟาโกไซโทซิสเพื่อกำจัด disc ในส่วน outer segment ของเซลล์รับแสงที่เก่าที่สุด 
RPE มีระบบภูมิคุ้มกันของตนเอง ซึ่งจะระงับการเชื่อมต่อกับระบบภูมิคุ้มกันสามัญเมื่อมีสภาพปกติ 
แต่จะทำงานร่วมกับระบบภูมิคุ้มกันสามัญเมื่อมีโรค
นอกจากนั้นแล้ว RPE ยังหลั่งสารต่าง ๆ เพื่อสร้างและรักษา choroid และจอประสาทตา
RPE ยังเป็นตัวจำกัดการไหลเหวียนของสารต่าง ๆ ในเรตินาอีกด้วย
โดยเป็นผู้นำส่งโมเลกุลเล็ก ๆ เช่นกรดอะมิโน, กรด ascorbic, และ D-glucose
ในขณะที่เป็นตัวกั้นสารต่าง ๆ ที่มากับเลือดภายใน choroid
ดังนั้น ภาวะธำรงดุลในสิ่งแวดล้อมที่เป็นไอออนจึงเป็นไปได้ด้วยระบบแลกเปลี่ยนที่ละเอียดอ่อนเช่นนี้
ในการทดลองทางคลินิกหลายงาน มีการรักษาบำบัดจอประสาทตาเสื่อมที่จุดเห็นชัด (macular degeneration) ด้วยการเปลี่ยน RPE โดยใช้เซลล์จากตน
นอกจากนั้นแล้ว ยังมีการทดลองเพื่อจุดประสงค์เดียวกันโดยใช้ RPE ที่มีการให้แพร่ขยายภายนอกกายอีกด้วย
ในตาของผู้มีภาวะผิวเผือก เซลล์ใน RPE ไม่มีสารรงควัตถุ
นอกจากนั้นแล้ว ความบกพร่องของ RPE ยังพบอีกด้วยในคนไข้ Age-Related Macular Degeneration (AMD คือจุดเห็นชัดเสื่อมสัมพันธ์กับอายุ) และ Retinitis Pigmentosa
Suprachiasmatic nucleus
suprachiasmatic nucleus (พหูพจน์: nuclei ตัวย่อ SCN) เป็นเขตเล็ก ๆ ในไฮโปทาลามัสอยู่ติดกับด้านบนของส่วนไขว้ประสาทตา (optic chiasm)
มีหน้าที่ในการควบคุมจังหวะรอบวัน (circadian rhythm)
มีนิวรอนประมาณ 20,000 ตัวที่เป็นเหตุของการทำงานในระบบประสาทและทางฮอร์โมน เพื่อควบคุมการทำงานของร่างกายให้เป็นวงจรรอบ 24 ช.ม. 
ในงานวิจัยหนึ่งในหนู ปรากฏว่า SCN มักจะฝ่อลงเมื่ออายุมากขึ้น
SCN มีลักษณะเป็นรูปกรวย มีขนาดเท่าเมล็ดข้าว และมีการทำงานร่วมกับเขตในสมองอื่น ๆ มากมาย
มีเซลล์หลายประเภท และใช้เพปไทด์ (รวมทั้ง vasopressin และ vasoactive intestinal peptide) และสารสื่อประสาทหลายประเภท
อาการหลงผิดเฉพาะเรื่อง
อาการหลงผิดเฉพาะเรื่อง () เป็นอาการหลงผิดในเรื่อง ๆ หนึ่ง
เปรียบเทียบกับอาการหลงผิดหลายเรื่อง (multi-thematic, polythematic)
ซึ่งเป็นอาการทั่วไปในโรคจิตเภท
อาการเหล่านี้สามารถเกิดขึ้นพร้อมกับโรคจิตเภทหรือภาวะสมองเสื่อม (dementia)
หรือสามารถเกิดขึ้นโดยไม่ปรากฏอาการทางจิตอื่น ๆ 
ถ้าพบอาการนี้ในกรณีที่ไม่เกี่ยวกับโรคจิต
ก็มักจะเป็นผลของความผิดปกติทางกายรวมทั้งการบาดเจ็บในกะโหลกศีรษะ โรคหลอดเลือดสมอง หรือความผิดปกติทางประสาท
ผู้ที่มีอาการเหล่านี้จากสาเหตุความผิดปกติทางกาย
มักจะไม่ปรากฏความบกพร่องทางปัญญาและมักจะไม่มีอาการอื่น ๆ 
นอกจากนั้นแล้ว ยังมีบางคนที่รู้อีกด้วยว่า ความเชื่อของตัวเองเป็นเรื่องแปลกประหลาด
แต่คนอื่นก็ยังไม่สามารถโน้มน้าวให้แก้ความเชื่อผิด ๆ นั้นได้
อาการต่าง ๆ ที่รวมอยู่ในประเภทอาการหลงผิดเฉพาะเรื่องรวมทั้ง
ให้สังเกตว่า อาการหลงผิดเหล่านี้บางครั้งรวมกลุ่มอยู่ใต้ประเภท delusional misidentification syndrome
งานวิจัยทางประสาทจิตวิทยาเชิงปริชาน (cognitive neuropsychology) ชี้ว่า มีองค์ประกอบสองอย่างที่เป็นเหตุของอาการหลงผิดเฉพาะเรื่อง 
องค์ประกอบแรกก็คือประสบการณ์ที่วิบัติ (anomalous experience) ซึ่งบ่อยครั้งมีเหตุจากความผิดปกติทางประสาท ที่นำไปสู่ความหลงผิด
และองค์ประกอบที่สองเป็นความบกพร่องของกระบวนการเกิดความเชื่อ (belief formation cognitive process)
ตัวอย่างขององค์ประกอบแรกก็คือ มีงานวิจัยหลายงานที่ชี้ว่า อาการหลงผิดคะกราส์เป็นผลจากความผิดปกติทางอารมณ์ที่เกี่ยวข้องกับการรับรู้ใบหน้า
ดังนั้น แม้ว่าคนไข้จะสามารถรู้จำคู่ครอง (หรือญาติสนิทของตน) ได้
แต่เพราะไม่มีปฏิกิริยาทางอารมณ์ที่คนปกติจะมี และดังนั้นการเห็นคู่ครองของตนจึงไม่ได้ให้ความรู้สึกเหมือนกับบุคคลที่ตนรู้จัก
แต่ว่า งานวิจัยเหล่านี้ชี้ว่า ความผิดปกติทางประสาทอย่างเดียวไม่เพียงพอที่จะเป็นเหตุของความคิดเห็นผิด ๆ
แต่จะต้องมีองค์ประกอบที่สอง ซึ่งเป็นความเองเอียง (bias) หรือความผิดปกติของกระบวนการก่อตั้งความเชื่อ ซึ่งจะรักษาและทำให้มั่นคงซึ่งความหลงผิดนั้นไว้
แต่เพราะว่า ในปัจจุบันยังไม่มีแบบจำลองที่ดีว่า กระบวนการสร้างความเชื่อนั้นเกิดขึ้นได้อย่างไร
ดังนั้น องค์ประกอบที่สองจึงยังไม่ชัดเจน
มีงานวิจัยบางงานแสดงว่า คนไข้ที่หลงผิดมักจะด่วนสรุปเหตุการณ์ 
และดังนั้น มักจะถือเอาประสบการณ์ที่ผิดปกติว่าเป็นความจริง
และจะทำการตัดสินใจโดยรีบร้อนอาศัยประสบการณ์เหล่านี้
นอกจากนั้นแล้ว งานวิจัยต่าง ๆยังพบอีกด้วว่า คนไข้มักตัดสินใจผิดพลาดเพราะความเอนเอียงในการทำให้เหมือน (matching bias)
ซึ่งบอกว่า คนไข้มักจะพยายามที่จะยืนยันกฎกติกาของสังคมหรือของตน (โดยไม่สามารถคำนึงถึงความจริง)
ความเองเอียงในการตัดสินใจสองอย่างนี้ช่วยอธิบายว่า ผู้หลงผิดสามารถที่จะยึดถือความหลงผิดได้อย่างไร และทำไมจึงไม่สามารถกลับใจได้
นักวิจัยบางพวกเชื่อว่า ความเอนเอียงสองอย่างนี้เพียงพอแล้วที่จะอธิบายอาการหลงผิด
แต่บางพวกเชื่อว่า ความเอนเอียงสองอย่างนี้ไม่เพียงพอที่จะอธิบายว่า ทำไมหลักฐานเกี่ยวกับความจริงจึงไม่สามารถโน้มน้าวผู้หลงผิดให้เข้าใจถูกได้ในระยะยาว
คือ เชื่อว่า ต้องมีความบกพร่องทางประสาทที่ยังไม่ปรากฏอย่างอื่น ๆ ในระบบความเชื่อของคนไข้ (ซึ่งอาจจะอยู่ในสมองซีกขวา)
Somatoparaphrenia
Somatoparaphrenia เป็นอาการหลงผิดเฉพาะเรื่อง (monothematic delusion) ชนิดหนึ่งที่คนไข้ปฏิเสธว่าเป็นเจ้าของแขนขาหรือร่างกายทั้งซีก
ถึงแม้ว่าจะให้หลักฐานที่ปฏิเสธไม่ได้ว่า แขนขาเป็นของคนไข้และสืบเนื่องอยู่กับร่างกาย
คนไข้กลับกุเรื่องราวขึ้นว่า เป็นแขนขาของใครจริง ๆ 
และถึงเรื่องราวที่แขนขานั้นมาติดอยู่กับกายตนได้อย่างไร 
ในบางกรณี ความหลงผิดมีความพิสดารจนกระทั่งว่า คนไข้อาจจะปฏิบัติต่อแขนขานั้นเหมือนกับเป็นบุคคลอื่น
Somatoparaphrenia ต่างจากโรคที่คล้ายกันอีกอย่างหนึ่งคือ asomatognosia
ซึ่งกำหนดโดยการสูญเสียการรู้จำซีกหนึ่งของร่างหรือแขนขาข้างหนึ่ง
ซึ่งอาจจะมีสาเหตุจากอัมพาตหรือภาวะละเลยกึ่งปริภูมิ (hemispatial neglect) 
ยกตัวอย่างเช่น คนไข้โรค asomatognosia อาจจะถือเอาแขนของตนผิดว่าเป็นของคุณหมอ
แต่ว่า คุณหมอยั้งสามารถชี้แจงให้คนไข้เห็นว่าเป็นแขนของตน ถึงแม้จะเป็นการแก้ความผิดพลาดได้แต่เพียงชั่วคราว
Somatoparaphrenia เกิดขึ้นโดยมากที่แขนซ้าย 
ซึ่งมักจะมาพร้อมกับอัมพาตด้านซ้ายและภาวะเสียสำนึกความพิการ คือปฏิเสธหรือไม่รู้ถึงความเป็นอัมพาตนั้น
มีความสัมพันธ์กันระหว่าง Somatoparaphrenia กับความเป็นอัมพาตในเค้สทางคลินิกหลายกรณี 
จึงทำให้เกิดคำถามขึ้นว่า ความเป็นอัมพาต หรือความเสียสำนึกความพิการ หรือทั้งสองอย่าง
จำเป็นที่จะทำให้อาการ somatoparaphrenia นั้นเกิดขึ้น
มีงานวิจัยที่เสนอว่า ความเสียหายต่อสมองด้านหลัง (ที่ส่วนเชื่อมระหว่างสมองกลีบขมับและสมองกลีบข้าง)
อาจมีบทบาทสำคัญต่อการเกิดขึ้นของ Somatoparaphrenia 
ถึงอย่างนั้น งานวิจัยหลังจากนั้นกลับบอกเป็นนัยว่า ความเสียหายต่อเขตลึก ๆ ในสมองเช่น insula ด้านหลัง 
และโครงสร้างใต้เปลือกสมองเช่น basal ganglia 
ก็อาจมีบทบาทสำคัญในการให้เกิดอาการนี้ด้วย
เชื่อกันว่า โรคนี้มีเหตุจากโรคหลอดเลือดสมองที่ทำความเสียหายแก่สมองกลีบข้างซีกเดียวหรือทั้งสองซีก 
แต่เกิดขึ้นบ่อยในกรณีที่มีความเสียหายต่อด้านหลังของเปลือกสมอง
โดยเฉพาะส่วนเชื่อมระหว่างสมองกลีบขมับและสมองกลีบข้าง (temporoparietal junction) ที่สมองซีกขวา
วิธีการรักษาแบบหนึ่งสามารถเสริมสร้างความตระหนักรู้
คือให้คนไข้ดูแขนขานั้นที่กระจกเงา กรณีที่คนไข้ที่ปฏิเสธว่าแขนขาเป็นของ ๆ ตน 
คนไข้ก็จะบอกว่า แขนขานั้นจริง ๆ แล้วเป็นของ ๆ ตน
แต่ว่าความรู้สึกว่าเป็นเจ้าของนี้ จะไม่ดำรงอยู่หลังจากนำกระจกเงาออกไปแล้ว
ในตอนที่ 5 ในซีซันที่ 4 ของแพทย์มือใหม่ หัวใจเกินร้อย ชายผู้มีภาวะ somatoparaphrenia
แต่รับการวินิจฉัยผิดว่าเป็นโรคคิดว่าตนเองมีรูปร่างหรืออวัยวะผิดปกติ (body dysmorphic disorder)
ต้องการให้คุณหมอตัดเท้าของตนออกเพราะว่ามันไม่ใช่ของเขา
ในตอนที่ 5 ในซีซันที่ 7 ของเซาท์พาร์ก
กล่าวได้ว่า อีริก คาร์ตแมน มีโรค somatoparaphrenia เกี่ยวกับมือของตน
Intermetamorphosis
Intermetamorphosis (หมายความว่า อาการหลงผิดว่าเปลี่ยนรูปร่าง) เป็นกลุ่มอาการระบุผิดเพราะหลงผิด (delusional misidentification syndrome) ซึ่งสัมพันธ์กับภาวะเสียการระลึกรู้ (agnosia)
อาการหลักก็คือคนไข้เชื่อว่า 
สามารถเห็นคนอื่นเปลี่ยนไปเป็นอีกคนหนึ่งทั้ง ๆ ที่มีรูปร่างต่างกันมีบุคลิกต่างกัน 
ภาวะนี้มักเกิดร่วม (comorbidity) กับความผิดปกติทางประสาท (neurological disorder) หรือความผิดปกติทางจิต (mental disorder) อื่น ๆ
มีตัวอย่างจากเอกสารทางการแพทย์เป็นผู้ชายผู้รับวินิจฉัยว่ามีโรคอัลไซเมอร์
หลังจากนั้น เขาก็ถือเอาภรรยาของตนผิดว่าเป็นมารดาที่เสียชีวิตไปแล้ว และหลังจากนั้นว่าเป็นพี่สาวน้องสาว
แล้วอธิบายว่า ตนไม่เคยแต่งงาน หรือไม่ก็ว่า ภรรยาของตนได้หนีไปแล้ว
ต่อจากนั้นอีก เขาก็ถือเอาลูกชายของตนผิดว่า เป็นพี่ชายน้องชาย และถือเอาลูกสาวว่าเป็นพี่สาวน้องสาวอีกคนหนึ่ง
ไม่มีการวินิจฉัยว่า ชายผู้นี้มีภาวะเสียการระลึกรู้ทางตา (visual agnosia) หรือภาวะไม่รู้ใบหน้า (prosopagnosia)
เพราะว่า การระบุบุคคลผิด ๆ เช่นนี้เกิดขึ้นแม้ในการคุยโทรศัพท์
หลาย ๆ ครั้ง คนไข้ได้ถือเอาโรงพยาบาลผิดว่าเป็นคริสต์ศาสนสถานที่เขาเคยไป
P. Courbon และ J. Tusques อธิบายถึงความผิดปกตินี้เป็นครั้งแรกในวารสาร "Annales Medico-Psychologiques" ฉบับที่ 14 หน้า 401-406 ในบทความ "Illusions d'intermétamorphose et de la charme"
ซู่ชุ่น
ซู่ชุ่น (Manchu: "Uksun Šušun"; ); (26 พฤศจิกายน ปี ค.ศ. 1816– 1861) เกิดในตระกูลของชาวแมนจู อ้ายซินเจว๋หลัว เป็นบุตรคนที่หกของ Ulgungga (烏爾恭阿) หรือ the Prince Zheng
แม้ว่าซู่ชุ่นจะเกิดในครอบครัวชนชั้นสูง แต่ด้วยขนาดของครอบครัวทำให้ในช่วงวัยเด็กของเขาได้รับความสนใจและความคาดหวังจากครอบครัวน้อย อีกทั้งไม่มีความสามารถพิเศษทั้งทางด้านวรรณคดีและศิลปะการต่อสู้
ซู่ชุ่นได้รับการแต่งตั้งให้เป็นนายพล (General) ในช่วงปลายรัชสมัยสมเด็จพระจักรพรรดิเต้ากวง ภายหลังจากการเสียชีวิตของ Wenqing หนึ่งในที่ปรึกษาใกล้ชิดของจักรพรรดิเสียนเฟิง (Xianfeng emperor) จักรพรรดิพระองค์ที่ 9 (นับจากจักรพรรดินู่เอ๋อร์ฮาชื่อ) แห่งราชวงศ์ชิง เป็นราชโอรสองค์ที่ 4 ของจักรพรรดิเต้ากวง ซู่ชุ่นถูกเรียกรับใช้ในฐานะที่ปรึกษาขององค์จักรพรรดิบ่อยครั้งในเรื่องนโยบายการปกครองที่สำคัญ ตำแหน่งแรกในราชสำนักของเขาคือทหารรักษาพระองค์ และต่อมาได้รับการยอมรับและเลื่อนขั้นได้เป็นข้าราชสำนักระดับสูงของราชวงศ์ชิงในเวลาต่อมา ในช่วงสงครามฝิ่นครั้งที่ 2 (Second Opium War) เขายังได้รับการแต่งตั้งให้เป็นผู้นำด้านนโยบายต่างประเทศ และเป็นผู้ปฏิเสธการเข้าร่วมสนธิสัญญาของต่างประเทศหลายฉบับในสมัยนั้น (ปลายทศวรรษ 1850) ซึ่งรวมถึงสนธิสัญญาชิโน-รัสเซียนอ้ายหุน (อังกฤษ: the Sino-Russian Treaty of Aigun; Russian: Айгунский Договор; จีนตัวย่อ: 瑷珲条约; จีนตัวเต็ม: 璦琿條約; พินอิน: "Àihún Tiáoyuē")
หลังการสิ้นพระชมน์ของสมเด็ขพระจักรพรรดิเสียนเฟิงในปี ค.ศ. 1861 ซู่ชุ่น พี่ชายของซู่ชุ่นคือ ตวนหัว (อังกฤษ: Duanhua; จีนตัวย่อ: 端华; จีนตัวเต็ม: 端華; พินอิน: Duān huá) พร้อมด้วยไจ้หยวน (อังกฤษ: Zaiyuan; จีนตัวย่อ:载垣; จีนตัวเต็ม: 載垣; พินอิน: Zài yuán) และพวกอีก 5 คน ซึ่งต่างเป็นข้าราชการในรสำนักราชวงศ์ชิงได้รับการแต่งตั้งให้เป็นผู้สำเร็จราชการ (Regents) เพื่อดูแลชนกลุ่มน้อยในช่วงรัชสมัยของสมเด็จพระจักรพรรดิถงจื้อผู้ซึ่งยังทรงพระเยาว์ อย่างไรก็ตามผู้สำเร็จราชการไม่สามารถตัดสินใจในนโยบายสำคัญได้หากปราศจากตราประจำพระองค์ขององค์ไทเฮา (พระพันปีหลวง หรือไทโฮ่ว; 太后) ทั้งสอง คือ ซูอันไทเฮา และซูสีไทเฮา ซึ่งนำไปสู่การเพิ่มแรงเสียดทานในการบริหารงานของราชสำนักมากยิ่งขึ้น ในเดือนพฤศจิกายน ปี ค.ศ. 1861 เจ้าชายอี้ซิน (อังกฤษ: Yixin หรือ Prince Gong; จีนตัวย่อ: 奕䜣; จีนตัวเต็ม: 奕訢; พินอิน: Yìxīn) ซึ่งเป็นพระเชษฐาร่วมพระบิดา ซูอันไทเฮา และซูสีไทเฮา ร่วมกันทำรัฐประหารผู้สำเร็จราชการหรือรัฐประหารซินโหย่ว เพื่อยึดอำนาจ ทำให้สมาชิกทั้ง 8 ในสภาถูกจับกุมและซู่ชุ่นได้รับโทษประหารชีวิตโดยการตัดศรีษะในข้อหากบฏในปี ค.ศ. 1861 นั้นเอง
เผด็จศึก วรรณโชติ
เผด็จศึก วรรณโชติ หรือ โค้ชเต้ เกิดวันที่ 9 กรกฎาคม พ.ศ. 2511 ที่จังหวัดนครราชสีมา เป็นอดีตนักวอลเลย์บอลระดับอาชีพชาวไทย และปัจจุบันทำหน้าที่เป็นเทรนเนอร์ให้แก่ทีมวอลเลย์บอลชายทีมชาติไทย
เผด็จศึก วรรณโชติ สมรสกับนางธิดาภรณ์ วรรณโชติซึ่งเป็นครูในโรงเรียนสุรนารีวิทยา และมีบุตรสาว 1 คน ซึ่งได้แก่ธัญวรัตน์ วรรณโชติ (ชื่อเล่น: นะโม)
ลู้ก ไบรอัน
โทมัส ลูเธอร์ "ลู้ก" ไบรอัน (; เกิด 17 กรกฎาคม ค.ศ. 1976) เป็นนักร้องแนวคันทรีชาวอเมริกัน ไบรอันเริ่มทำงานอาชีพดนตรีในกลางคริสต์ทศวรรษ 2000 โดยเขียนเพลงให้เทรวิส ทริตต์ และบิลลี เคอร์ริงตัน หลังจากเซ็นสัญญากับแคปิตอลเรเคิดส์ในแนชวิลล์ รัฐเทนเนสซี ในปีค.ศ. 2007 พร้อมกับลูกพี่ลูกน้องชื่อ แชด คริสโตเฟอร์ บอยด์ เขาได้ออกอัลบั้ม "ไอล์สเตย์มี" ที่มีเพลงอย่าง "ออลมายเฟรนส์เซย์" "วีโรดอินทรักส์" และ "คันทรีแมน" อัลบั้มต่อมาคือ "ดูอินมายทิง" มีเพลง "ดูไอ" ซึ่งไบรอันเขียนเพลงร่วมกับชาลส์ เคลลี และเดฟ เฮย์วูด จากวงเลดีแอนเทเบลลัม และมีซิงเกิลอันดับหนึ่งอย่าง "เรนอิสอะกูดทิง" และ "ซัมวันเอลส์คอลลิงยูเบบี"
อัลบั้มที่สาม "เทลเกตส์แอนด์แทนไลนส์" ออกในปี ค.ศ. 2011 มีเพลง "คันทรีเกิร์ล (เชกอิตฟอร์มี)"และเพลงอันดับหนึ่งอย่าง "ไอโดนต์วอนต์ดิสไนต์ทูเอนด์" "ดรังก์ออนยู" และ "คิสทูมอร์โรว์กูดบาย" อัลบั้มชุดที่สี่ "แครชมายปาร์ตี" ออกในเดือนสิงหาคม ค.ศ. 2013 มีเพลงอันดับหนึ่งอย่าง "แครชมายปาร์ตี" และ "แดตส์มายคายด์ออฟไนต์" "ดริงก์อะเบียร์" "เพลย์อิตอะเกน" "โรลเลอร์โคสเตอร์" และ "ไอซียู" อัลบั้มที่ห้า "คิลเดอะไลตส์" ออกจำหน่ายเดือนสิงหาคม ค.ศ. 2015 และซิงเกิลแรก "คิกเดอะดัสต์อัป" กลายเป็นเพลงอันดับหนึ่งเพลงที่สิบสาม ตามมาด้วยเพลงอันดับหนึ่งเพลงที่สิบสี่ "สตริปอิตดาวน์" ไบรอันมีส่วนร่วมเขียนซิงเกิลของตนเอง ยกเว้นเพลง "ดรังก์ออนยู" "แครชมายปาร์ตี" "แดตส์มายคายด์ออฟไนต์" "ดริงก์อะเบียร์" "โรลเลอร์โคสเตอร์" และ "คิกเดอะดัสต์อัป" และร่วมผลิตอัลบั้มเพลงทั้งสี่อัลบั้มและอัลบั้มรวมเพลงอีก 1 อัลบั้มร่วมกับเจฟฟ์ สตีเวนส์ ไบรอันได้รับรางวัลอะคาเดมีออฟคันทรีมิวสิกอะวอดส์ สาขาผู้ให้ความบันเทิงแห่งปี ด้วย นับถึงปัจจุบัน ไบรอันขายอัลบั้มได้มากกว่า 7 ล้านอัลบั้ม และซิงเกิล 27 ล้านซิงเกิลทั่วโลก
ไบรอันเกิดในชนบทเมืองลีสเบิร์ก รัฐจอร์เจีย เป็นบุตรของเลอแคลร์ (นามสกุลเดิม วัตคินส์) และทอมมี ไบรอัน ชาวไร่ถั่วลิสง ไม่นานนักก่อนลู้กตัดสินใจย้ายไปอยู่ที่แนชวิลล์ ขณะอายุ 19 ปี เกิดเหตุโศกนาฏกรรมกับครอบครัวของเขา "พี่ชายของผม คริส ประสบอุบัติเหตุทางรถยนต์เสียชีวิต ผมรับไม่ได้ ไม่อยากพูดถึงเรื่องนี้ คุณคงไม่อาจผ่านมันไปได้จริง ๆ" แม่ของเขา เลอแคลร์เคยกล่าวว่า "เรารู้ว่า ณ เวลาหนึ่ง ลู้กจะย้ายไปที่แนชวิลล์ แต่คุณทิ้งครอบครัวของคุณไม่ได้ ฉันไม่อยากคิดถึงเรื่องที่ว่าเขาไม่อยู่แล้ว"
ลู้กเข้าเรียนวิทยาลัยที่มหาวิทยาลัยจอร์เจียเซาเทิร์นแทน ในสเตตส์โบโร รัฐจอร์เจีย ซึ่งเขาเข้าสมาคมซิกมาชี และจบการศึกษาระดับปริญญาตรีในปี ค.ศ. 1999 สาขาบริหารธุรกิจ หนึ่งในรุ่นน้องของไบรอันคือโคล สวินเดลล์ จอร์เจียเซาเทิร์นรุ่น 2005 ผู้ได้รับรางวัลศิลปินหน้าใหม่ในรายการอะคาเดมีออฟคันทรีมิวสิก ปี ค.ศ. 2015
หลายปีต่อมา ไบรอันย้ายมาที่แนชวิลล์ หลังจากพ่อของเขาบอกให้เขาเก็บของขึ้นรถกระบะเพื่อทำงานดนตรี เขาประสบความสำเร็จฐานะนักแต่งเพลง แต่ไม่นานหลังจากนั้นเขาได้เซ็นสัญญาเป็นนักร้อง เพลงที่ได้รับความนิยมเพลงแรกของเขาคือ "ออลมายเฟรนส์เซย์"
เมื่อลู้กได้รับเชิญให้มาแสดงที่รายการแกรนด์โอลโอปรีย์ พี่สาวของเขา เคลลี เตรียมผู้ชม 129 คนให้มาชมการเปิดตัวในรายการโอปรีย์ สองสามวันหลังจากเขาแสดง พี่สาวของเขาเสียชีวิตอย่างไม่คาดฝัน และไม่ทราบสาเหตุ ไบรอันกล่าวว่า สาเหตุการตายไม่เคยถูกเปิดเผย "พี่ร่วมท้องของผมจากโลกนี้ไปหมดแล้ว จากไปสองคนอย่างไวมาก จากไปในแบบที่แตกต่าง บ้า และเศร้าที่ว่าเราจะไม่มีทางได้รู้และไม่มีทางได้เข้าใจ"
ธีรศักดิ์ นาคประสงค์
ธีรศักดิ์ นาคประสงค์ (ชื่อเล่น:อุ๊) เกิดวันที่ 06 พฤศจิกายน พ.ศ. 2528 เป็นนักกีฬาวอลเลย์บอลชายทีมชาติไทย ตำแหน่งบอลกลาง ปัจจุบันเล่นให้กับสโมสรวอลเลย์บอลไดมอนส์ ฟู้ด - ราชมงคลล้านนา พิษณุโลก
เมื่อวันที่ 26 สิงหาคม พ.ศ. 2555 ธีรศักดิ์สมรสกับ พรรณวรินทร์ วิริยะพันธุ์ นอกจากนี้ ได้วางแผนไว้ว่าอยากมีลูก 2 คน
โรงพยาบาลแจ้ห่ม
โรงพยาบาลแจ้ห่ม ตั้งอยู่บนทางหลวงแผ่นดินหมายเลข 1035 ตำบลวิเชตนคร อำเภอแจ้ห่ม จังหวัดลำปาง เป็นโรงพยาบาลชุมชนขนาด 30 เตียง มีบุคลากรทั้งหมด 166 คน ประกอบไปด้วย แพทย์ 6 คน ทันตแพทย์ 3 คน เภสัชกร 3 คน พยาบาลวิชาชีพ 67 คน
เปิดให้บริการต่าง ๆ ดังต่อไปนี้
ความลับนางมารร้าย
ความลับนางมารร้าย เป็นภาพยนตร์แนวคอมเมดี้ โรแมนติก เขียนบทและ กำกับโดย องอาจ เจียมเจริญพรกุล Producer โดย จันทิมา เลียวศิริกุล ออกฉายในโรงภาพยนตร์โดยเอ็ม เทอร์ตี้ไนน์ ในวันที่ 24 กรกฎาคม พ.ศ. 2557 นำแสดงโดย พีชญา วัฒนามนตรี, ธีรเดช เมธาวรายุทธ ภาพยนตร์ทำรายได้ 23.9 ล้านบาท
"บุษบา" นางมารร้ายตัวแม่ ใช้จริตหญิงเกี่ยว "เหนือสมุทร" หนุ่มหล่อดีกรีนักธุรกิจอนาคตไกลไปครอง แต่หลังจากโดนเพื่อนร่วมแก๊งบลัฟ ว่าปกติเป็นคนใช้ผู้ชายแล้วทิ้ง ทำให้บุษบารู้สึกเสียฟอร์มจึงต้องตัดใจทิ้­งเหนือสมุทรไป... ทั้งที่เป็นผู้ชายคนแรกที่ขอเธอแต่งงาน กว่าที่บุษบาจะคิดได้ว่านี่คือความผิดพลาด­ที่สุดในชีวิต ก็ต้องเจอกับ 3 สาวนางมารร้ายตัวลูก "ป่า - คิม - จิ" ที่กำลังรุมจีบเหนือสมุทรอยู่ ทั้งสองฝ่ายต่างงัดจริตมารยาหญิงออกมาใช้อ­ย่างสุดๆ แต่สุดท้าย "บุษบา" นางมารร้ายตัวแม่ จะสามารถใช้จริตมารยาหญิงขั้นเทพ เอาเหนือสมุทรกลับมาได้หรือไม่ มาติดตามความลับของผู้หญิงที่ผู้ชายไม่ค่อ­ยรู้กัน ใน "ความลับนางมารร้าย"
ปลาสินสมุทรแคระไบคัลเลอร์
ปลาสินสมุทรแคระไบคัลเลอร์ (; ) ปลาทะเลชนิดหนึ่ง ในวงศ์ปลาสินสมุทร (Pomacanthidae)
จัดเป็นปลาสินสมุทรแคระชนิดหนึ่ง มีสีสันลวดลายสวยงาม ขนาดเมื่อโตเต็มที่จะไม่เกิน 15 เซนติเมตร ลำตัวมีสีน้ำเงินเข้มและเหลืองเข้มอย่างละครึ่งตัว เป็นที่สะดุดตาต่อผู้พบเห็น จึงนิยมเลี้ยงกันเป็นปลาสวยงามหรือแสดงตามสถานแสดงพันธุ์สัตว์น้ำต่าง ๆ ซึ่งราคาซื้อขายก็ไม่สูงมากตกอยู่ที่ราวตัวละ 150-300 บาท
ปัจจุบัน ทางกรมประมงของประเทศไทยสามารถที่จะเพาะขยายพันธุ์ปลาสินสมุทรแคระไบคัลเลอร์ได้เป็นผลสำเร็จแล้ว โดยสำนักวิจัยและพัฒนาประมงชายฝั่งสมุทรสาคร โดยเลี้ยงพ่อแม่พันธุ์ในโรงเรือนที่สามารถควบคุมอุณหภูมิในรอบวันได้ และควบคุมในเรื่องแสงสว่างเพื่อช่วยกระตุ้นระบบสืบพันธุ์ โดยให้อาหาร 2 อย่าง คือ ไรน้ำเค็มตัวเต็มวัย และอาหารสดที่มีส่วนผสมของหอยแมลงภู่, กุ้ง, หมึก และเพียงทราย เป็นหลัก และเสริมด้วยสาหร่ายสไปรูลินาชนิดผงและน้ำมันปลาทูน่า จากนั้นจึงเริ่มจับคู่พ่อแม่พันธุ์มาเลี้ยงในระบบน้ำหมุนเวียนแบบปิด เพื่อให้ปลาพ่อแม่พันธุ์ผสมพันธุ์และวางไข่ ทั้งนี้เมื่อลูกปลาฟักออกมาแล้วจะทำการอนุบาล 0-10 วัน ด้วยวิธีการที่หลากหลายทางชีวภาพของจุลินทรีย์และแพลงก์ตอนในบ่อเลี้ยง เมื่อลูกปลาอายุได้ 10-20 วัน จะให้โรติเฟอร์, โคพิพอด, ไรน้ำกร่อย และไรน้ำเค็ม เป็นอาหาร หลังจากนั้นจึงฝึกให้กินอาหารสำเร็จรูป เมื่อปลามีอายุได้ 2 เดือน จะมีความยาวประมาณ 2.0-2.5 เซนติเมตร จะมีการพัฒนาสีสันและรูปร่างเหมือนปลาตัวเต็มวัย
เว็นไอวอสยัวร์แมน
"เว็นไอวอสยัวร์แมน" () เป็นเพลงของนักร้อง-นักแต่งเพลงชาวอเมริกัน บรูโน มาส์ จากสตูดิโออัลบั้มชุดที่สอง "อันออร์โธด็อกซ์จู๊กบ็อกซ์" (ค.ศ. 2012) ค่ายเพลงแอตแลนติกเรเคิดส์ปล่อยเพลงนี้เป็นซิงเกิลส่งเสริมอัลบั้มลำดับที่สาม และเป็นซิงเกิลทางการลำดับที่สอง ออกสู่วิทยุกระแสหลักในสหรัฐอเมริกาในวันที่ 15 มกราคม ค.ศ. 2013 "เว็นไอวอสยัวร์แมน" เขียนโดยแดนดรูว์ วายแอ็ต บรูโน มาส์ ฟิลิป ลอว์เรนซ์ และอารี เลวีน โดยมาส์ ลอว์เรนซ์ และเลวีนได้เครดิตว่ามีส่วนในการแต่งเพลงเช่นกัน
เพลงป็อปเพลงนี้มีดนตรีบัลลาดบรรเลงโดยใช้เปียโนสะเทือนอารมณ์ มีเนื้อเพลงบรรยายถึงการอกหักและความรู้สึกเสียใจของมาส์หลังจากปล่อยคนรักไป และหวังว่าคนใหม่ของเธอจะให้ความรักและเอาใจใส่เธอแทนมาส์ที่ทำพลาดไป เพลงนำเสนอมาส์ร้องเพลงและเล่นเปียโนเป็นเครื่องดนตรีชิ้นเดียวไปพร้อม ๆ กัน "เว็นไอวอสยัวร์แมน" ได้รับคำวิจารณ์ด้านบวกจากนักวิจารณ์ซึ่งยกย่องเสียงร้องอันดีเยี่ยมของมาส์ และขนานนามว่าเป็น "บัลลาดที่เปราะบางและสะเทือนอารมณ์" (vulnerable and emotional ballad) เพลงได้รับรางวัล "Favorite Hit" จากงาน Premios Juventud 2013 และได้เข้าชิงรางวัลแกรมมีสาขา Best Pop Solo Performance ในงานประกาศรางวัลแกรมมีครั้งที่ 56 เพลง "เว็นไอวอสยัวร์แมน" ขึ้นอันดับหนึ่งบนชาร์ตบิลบอร์ดฮอต 100 และขึ้นสิบอันดับแรกในออสเตรเลีย แคนาดา เดนมาร์ก ฝรั่งเศส ไอร์แลนด์ เนเธอร์แลนด์ นิวซีแลนด์ นอร์เวย์ เกาหลีใต้ และสหราชอาณาจักร เพลงได้รับการรับรองระดับแพลตินัม 4 ครั้งในออสเตรเลีย และสหรัฐอเมริกา และ 3 เท่าในแคนาดา เพลง "เว็นไอวอสยัวร์แมน" เป็นเพลงที่ขายดีที่สุดเป็นอันดับที่ 8 ในปี ค.ศ. 2013 ด้วยยอดขาย 8.3 ล้านหน่วย กลายเป็นหนึ่งในซิงเกิลที่ขายดีที่สุดในโลก
คาเมรอน ดัดดี และมาส์ร่วมกันกำกับมิวสิกวิดีโอ บรรยายว่ามาส์เป็น "นักร้องบัลลาดผู้หงอยเหงา" (lonely balladeer) นั่งเล่นเปียโนและ สวมแว่นกันแดด โดยมีวิสกี้ครึ่งแก้ววางไว้บนเปียโน นักวิจารณ์ชื่นชมความเรียบง่ายในกระบวนการถ่ายทำ เพลงถูกนำไปร้องใหม่หลายครั้ง โดยวงแรสคอลแฟลตส์, แซม สมิธ และ ไมก์ วอร์ด ที่ได้ปล่อยเพลงดังกล่าวในเวอร์ชันสตูดิโอหลังจากเขาร้องในรายการ"เดอะวอยซ์ สหราชอาณาจักร" เวอร์ชันที่วอร์ดนำมาร้องขึ้นอันดับ 60 บนชาร์ตซิงเกิลแห่งสหราชอาณาจักร เพลง "เว็นไอวอสยัวร์แมน" ยังได้เป็นเพลงประกอบละคร "Amor à Vida" ของประเทศบราซิลด้วย มาส์เล่นเพลงนี้ในทัวร์คอนเสิร์ต เดอะมูนชายน์จังเกิลทัวร์ (ค.ศ. 2013-2014)
ปลาสุดสาครจิ๋ว
ปลาสุดสาครจิ๋ว หรือ ปลาสินสมุทรแคระ () เป็นสกุลของปลาทะเลสกุลหนึ่ง ที่อยู่ในสกุล "Centropyge" ในวงศ์ปลาสินสมุทร (Pomacanthidae)
เป็นปลาในวงศ์นี้ที่มีขนาดเล็ก มีขนาดโตเต็มที่ประมาณ 15 เซนติเมตร (6 นิ้ว) เป็นปลาที่อาศัยอยู่รวมกันในแนวปะการัง จำแนกความแตกต่างระหว่างตัวผู้และตัวเมียได้ยาก แต่ตัวเมียจะมีครีบที่สั้นและกลมกว่า ซึ่งจะจำแนกได้ชัดเจนยิ่งขึ้นเมื่อนำไปเปรียบเทียบกับปลาฝูงอื่น
เหมือนกับปลาในแนวปะการังจำพวกอื่น ๆ หรือปลาในวงศ์เดียวกันนี้สกุลอื่น ๆ คือ สามารถที่จะเปลี่ยนแปลงเพศตัวเองได้ โดยเมื่อยังเป็นปลาวัยอ่อน จะเป็นปลาตัวเมีย และจะเปลี่ยนแปลงไปเป็นปลาตัวผู้ได้ในสภาวะแวดล้อมที่เหมาะสม ความผกผันของการเปลี่ยนแปลงทางเพศนี้เป็นไปตามสถานะทางสังคมของการเปลี่ยนแปลงของแต่ละปลาแต่ละตัว แต่กระบวนการนี้จะต้องใช้เวลานานเป็นสัปดาห์หรือเดือน
จัดว่าเป็นสกุลที่มีจำนวนสมาชิกที่สุดในวงศ์นี้
แบทเทิลกราวด์ (2014)
แบทเทิลกราวด์ (2014) (อังกฤษ: Battleground (2014)) เป็นรายการเพย์-เพอร์-วิว มวยปล้ำอาชีพของ ดับเบิลยูดับเบิลยูอี จัดเมื่อวันที่ 20 กรกฎาคม ค.ศ. 2014 ณ สนาม Tampa Bay Times Forum ในเมืองแทมปา, รัฐฟลอริดา สหรัฐอเมริกา ซึ่งจัดเป็นปีที่ 2 ของศึกแบทเทิลกราวด์
ในรอว์ วันที่ 30 มิถุนายน ทริปเปิลเอช กับสเตฟานี แม็กแมน ออกมาประกาศแนะนำตัวจอห์น ซีนา แชมป์โลกเฮฟวี่เวท WWE คนใหม่ แชมป์ 15 สมัย สเตฟานีประกาศว่าในฐานะที่ซีนาเป็นแชมป์ เขาจะได้เป็นนายแบบปกเกม WWE 2K15 ด้วย ซีนาขอบคุณ และบอกว่าเขารู้สึกเป็นเกียรติ์ที่ได้ขึ้นปก แต่เขารู้สึกว่ามันแปลกๆ นะ เพราะเมื่อคืนตอนที่เขาได้แชมป์น่ะเขาเห็น ทริปเปิล เอช กับ สเตฟานี ทำหน้าบึ้งและกุมขมับอีกต่างหาก ทริปเปิล เอช บอกว่าเราไม่เคยมีปัญหากับนายนะ อย่าเข้าใจผิดสิ เราสนับสนุนนายและตอนนี้นายก็เป็นแชมป์ด้วย แต่นายก็ต้องจำไว้นะว่านายจะเป็นแชมป์ได้ก็ต่อเมื่อนายเคารพเรา นายเองก็รู้ว่าเราสามารถทำให้แชมป์หายไปจากนายได้ทุกเมื่อ ทริปเปิล เอช ได้จัดแมตช์ให้ซีนาป้องกันแชมป์แบบ 4 เส้าในแบทเทิลกราวด์ และคนที่จะได้เข้าร่วมนั้นคือ แรนดี ออร์ตัน, เคน และโรแมน เรนส์ คืนเดียวกัน ซีนาได้จับคู่กับเรนส์ เจอกับ ออร์ตัน และเคน สุดท้ายแมตช์จบลงโดยซีนากับเรนส์ชนะฟาล์ว หลังแมตช์เคนลากซีนา มาใส่ท่า Tombstone ทำให้เซท โรลลินส์ เจ้าของกระเป๋ามันนีอินเดอะแบงก์ รีบวิ่งออกมาขอใช้สิทธิ์นั้นทันที!! แต่ยังไม่ทันได้เริ่มแมตช์ ดีน แอมโบรส ก็มาไล่ต่อยโรลลินส์ และตามเข้าไปต่อยกันในอัฒจรรย์ ทำให้อดใช้กระเป๋าไป เคนไปเอาเก้าอี้มาและเตรียมอัดซีนาต่อ แต่เรนส์วิ่งมา Spear ใส่เคนแล้วก็ยืนจ้องหน้ากับทริปเปิลเอช
ในรอว์ วันที่ 30 มิถุนายน ได้มีการประกาศว่า แบด นิวส์ บาร์เร็ตต์ เจ้าของตำแหน่งแชมป์อินเตอร์คอนติเนนทัล ได้รับบาดเจ็บไหล่หลุด จนต้องพักการปล้ำหลายเดือน และต้องสละแชมป์ ทำให้ตำแหน่งแชมป์ว่างลง และได้มีการจัดแบทเทิลรอยัล ในแบทเทิลกราวด์ เพื่อหาแชมป์คนใหม่
ในรอว์ วันที่ 30 มิถุนายน คริส เจอริโค ได้กลับมาใน WWE อีกครั้ง โดยมาจัดการ Codebreaker ใส่ เดอะมิซ ก่อนจะเอาไมค์มาพูด บอกว่ารู้สึกดีเหลือเกิน รอเวลามานานแล้วที่จะได้พูดว่า RAW is... แต่ เดอะไวแอ็ตต์แฟมิลี (เบรย์ ไวแอ็ตต์, ลุก ฮาร์เปอร์ และ อีริก โรแวน) โผล่มารุมเล่นงานเจอริโค ในรอว์ วันที่ 7 กรกฎาคม เจอริโคมีแมตช์เจอกับเดอะมิซ และเจอริโคเป็นฝ่ายชนะ หลังแมตช์เบรย์ ไวแอ็ตต์โผล่มานั่งเก้าอี้โยกที่ทางเดิน และก็บอกว่า เจอริโคน่าจะเลิกพูดมากได้แล้ว เพราะการกระทำสำคัญกว่าคำพูด เจอริโคก็บอกว่าเห็นด้วย การกระทำสำคัญกว่าการพูด และตอนนี้แกก็อยู่คนเดียวพอดี จะไปกระทืบแกให้ตกเก้าอี้เดี๋ยวนี้แหละ เจอริโคเดินไปหาเบรย์ แต่ฮาร์เปอร์กับโรแวน ก็มายืนอยู่ข้างหลังเบรย์ ทำให้เจอริโคไม่เข้าไป และก็ได้แต่จ้องหน้า
ในรอว์ วันที่ 30 มิถุนายน เพจ เจ้าของตำแหน่งแชมป์ดีวาส์ ออกมาที่เวที และก็บอกว่าที่ผ่านมา 3 เดือนเธอได้พิสูจน์ตัวเองแล้วว่าเธอคู่ควรกับตำแหน่งแชมป์ แต่ก็ยังมีบางคนบอกว่าเธอควรจะกลับไป NXT ซะดีกว่า แต่จะขอบอกเอาไว้เลยว่าเธอจะอยู่ที่นี่ เอเจ ลีออกมาขอท้าชิงแชมป์กับเพจ และเอเจก็สามารถคว้าแชมป์ดีวาส์ เป็นสมัยที่2ได้ ในสแมคดาวน์ วันที่ 11 กรกฎาคม ได้มีการประกาศแมตช์ชิงแชมป์ดีวาส์ ระหว่าง เอเจ กับ เพจ
ซูเปอร์มาริโอบราเธอส์
ซูเปอร์มาริโอบราเธอส์ ( ; ) เป็นวิดีโอเกมแพลตฟอร์มที่พัฒนาโดยนินเทนโด อีเอดี (Nintendo Entertainment Analysis & Development) และจัดจำหน่ายโดยนินเทนโด เป็นภาคต่อไม่แท้ (pseudo-sequel) ของเกม "มาริโอบราเธอส์" (ค.ศ. 1983) ออกจำหน่ายครั้งแรกในญี่ปุ่นบนเครื่องแฟมิลีคอมพิวเตอร์วันที่ 13 กันยายน ค.ศ. 1985 และแฟมิคอมในอเมริกาเหนือในปี ค.ศ. 1985 ยุโรปในวันที่ 15 พฤษภาคม ค.ศ. 1987 และออสเตรเลียในปี ค.ศ. 1987 เป็นเกมแรกของเกมชุด"ซูเปอร์มาริโอ" ในเกม"ซูเปอร์มาริโอบราเธอส์" ผู้เล่นจะได้ควบคุมมาริโอ และในโหมดเล่นสองคน ผู้เล่นคนที่สองจะได้ควบคุมน้องชายของมาริโอชื่อ ลุยจิ ขณะที่เขาเดินทางฝ่าอาณาจักรเห็ดเพื่อช่วยเหลือเจ้าหญิงพีชจากตัวร้ายชื่อบาวเซอร์ หรือ ราชาคุปปะ
ใน ค.ศ. 2005 ผลสำรวจไอจีเอ็นตั้งชื่อให้เกม "บุกเบิก" และ "มีอิทธิพลสูง" นี้เป็น "เกมที่ดีที่สุดตลอดกาล" โดยมองว่าเป็นเกมที่ฟื้นฟูยุคตกต่ำของตลาดวิดีโอเกมอเมริกันในยุค 1980 เกมมีอิทธิพลอย่างมาก ทำให้เกมประเภทจอเลื่อนไปด้านข้าง (side-scrolling) ได้รับความนิยมมากขึ้นไปอีก เกมขายดีอย่างมหาศาล และเป็นเกมที่ขายดีที่สุดเป็นเวลาประมาณ 3 ทศวรรษ จนกระทั่งโดนเกมวีสปอร์ตโค่นไป ความสำเร็จของเกมซูเปอร์มาริโอบราเธอส์ทำให้เกมได้ลงเครื่องเล่นหลักของนินเทนโดเกือบทุกเครื่อง นินเทนโดปล่อยเครื่องเล่นวี และนินเทนโด ดีเอสไอ ขนาด XL เวอร์ชันพิเศษสีแดง ลายมาริโอ เป็นเวอร์ชันจำกัดจำนวนในปลายปี ค.ศ. 2010 เนื่องในโอกาสครบรอบ 25 ปีของการจำหน่ายเกม
ปุ่มขึ้น(ไต่ต้นถั่ว)
ปุ่มลง(ไต่ต้นถั่ว,ลงท่อ,หมอบ)
ปุ่มซ้าย(เคลื่อนที่ไปทางซ้าย)
ปุ่มขวา(เคลื่อนที่ไปทางขวา)
A(กระโดด)
B(ยิงลูกไฟ,วิ่งเร็ว)
Select(เลือกผู้เล่น)
Start(เริ่มเกม,หยุด)
คำเตือน อย่าเล่นจนชีวิตเหลือ 0
License by nintendo
Copyright 2018 nintendo
คิมฮันกู
คิมฮันกู (,1723-1769) เป็นแกนนำขุนนางฝ่าย โนนน ในรัชสมัย พระเจ้ายองโจ และเป็นพระบิดาของ พระมเหสีจองซุน พระมเหสีของพระเจ้ายองโจ
เบ็นทซ์พาเท็นท์-โมทอร์วาเกิน
เบ็นทซ์พาเท็นท์-โมทอร์วาเกิน () สร้างใน ค.ศ. 1886 ได้รับการยอมรับอย่างกว้างขวางว่าเป็นรถยนต์คันแรก กล่าวคือ เป็นพาหนะซึ่งออกแบบมาให้ขับเคลื่อนโดยเครื่องยนต์สันดาปภายใน ราคาเดิมของพาหนะใน ค.ศ. 1885 อยู่ที่ 1,000 ดอลลาร์สหรัฐ
พาหนะดังกล่าวได้รับสิทธิบัตรของเยอรมนี หมายเลข 37435 ซึ่งคาร์ล เบ็นทซ์ ขอจดเมื่อวันที่ 29 มกราคม ค.ศ. 1886 เบนซ์เปิดตัวประดิษฐกรรมของเขาต่อสาธารณะเมื่อวันที่ 3 กรกฎาคม ค.ศ. 1886 บนถนนริงชตราเซอในมันไฮม์ ประเทศเยอรมนี
ร้อยเล่ห์เสน่ห์ร้าย
ร้อยเล่ห์เสน่ห์ร้าย เป็นละครโทรทัศน์แนวดราม่า สร้างจากเค้าโครงเรื่องโดย นิพนธ์ ผิวเณร, ณัฐิยา ศิรกรวิไล ผลิตโดยบริษัท เอ็กแซ็กท์ - ซีเนริโอ จำกัด เป็นละครโทรทัศน์ ปี พ.ศ. 2558 (ช่องวัน)
ครั้งแรก ปี พ.ศ. 2558 เขียนบทโทรทัศน์โดย พิณนมา-นริดา กำกับการแสดงโดย นิพนธ์ ผิวเณร นำแสดงโดย พุฒิชัย เกษตรสิน, ภัณฑิลา วิน ปานสิริธนาโชติ, ชินวุฒิ อินทรคูสิน, นท พนายางกูร, ปณิตา ธรรมวัฒนะ, สิตางศุ์ ปุณภพ, มาลินี แอดเดอเลด โคทส์, แอริน ยุกตะทัต, ปวีณา ชารีฟสกุล, พลวัฒน์ มนูประเสริฐ ออกอากาศตอนแรก 3 มิถุนายน พ.ศ. 2558 - 16 กรกฎาคม พ.ศ. 2558 ทาง ช่องวัน
พ.ศ. 2545
รางวัลแฮมเบอร์เกอร์อวอร์ดส์ ครั้งที่ 1
รางวัลเมขลารางวัล Top Awards
วอลเลย์บอลชายชิงแชมป์เอเชียนคัพ 2010
วอลเลย์บอลชายชิงแชมป์เอเชียนคัพ 2010 ถูกจัดขึ้นที่ เมืองอูร์เมีย ประเทศอิหร่าน
การแบ่งกลุ่มขึ้นกับอันดับจากวอลเลย์บอลชายชิงแชมป์เอเชีย 2009
"* อินโดนีเซียขอถอนตัว และทีมวอลเลย์บอลชายทีมชาติอินเดีย เข้าร่วมแข่งขันแทนTeam Roster
Javad Mohammadinejad, Saeid Marouf, Mohammad Mousavi, Hamzeh Zarini, Alireza Nadi, Mohsen Andalib, Farhad Nazari Afshar, Mehdi Mahdavi, Arash Keshavarzi, Abdolreza Alizadeh, Mohammad Mohammadkazem, Arash Kamalvand
Head Coach: Hossein Maadani
ผู้พิทักษ์รักเธอ
ผู้พิทักษ์รักเธอ เป็นละครโทรทัศน์ แนวโรแมนติก-แอ็กชั่น-คอมเมดี ผลิตโดยบริษัท เอ็กแซ็กท์ และ ซีเนริโอ จำกัด บทประพันธ์โดย เบญจมาศ ดาลหิรัญรัตน์ บทโทรทัศน์โดย เบญจมาศ ดาลหิรัญรัตน์, ศิริลักษณ์ ศรีสุคนธ์ กำกับการแสดงโดย สุชีวิน แนวสูง นำแสดงโดย ชาคริต แย้มนาม, อคัมย์สิริ สุวรรณศุข ออกอากาศทาง สถานีวิทยุโทรทัศน์กองทัพบกช่อง 5 ทุกวันจันทร์-พฤหัสบดี เวลา 20.25 - 21.25 น.
พาร์ตออฟมี (เพลงเคที เพร์รี)
"พาร์ตออฟมี" () เป็นเพลงของนักร้องอเมริกัน เคที เพร์รี เป็นซิงเกิลเปิดตัวของอัลบั้ม "" (มีนาคม ค.ศ. 2012) ซึ่งเป็นเวอร์ชันปล่อยซ้ำของอัลบั้ม "ทีนเอจดรีม" (สิงหาคม ค.ศ. 2010) เพลงเขียนโดยเพร์รี และบอนนี แม็กคี โปรดิวซ์และร่วมเขียนเพลงโดยดร.ลู้ก แมกซ์ มาร์ติน และเซอร์คัต เพลงนี้ไม่ได้อยู่ในอัลบั้ม "ทีนเอจดรีม" ฉบับดั้งเดิมเพราะเพร์รีรู้สึกว่ามันไม่เข้ากับองค์รวมของอัลบั้ม เดโมเพลงหลุดออกมาทางออนไลน์ในปลายปี ค.ศ. 2010 ทำให้เกิดการคาดเดาว่าเนื้อเพลงกล่าวถึงคนรักเก่าของเธอ เทรวี แม็กคอย เพลง "พาร์ตออฟมี" ถูกนำมาปรับปรุงใหม่และปล่อยอย่างเป็นทางการในวันที่ 13 กุมภาพันธ์ ค.ศ. 2012 โดยค่ายเพลงแคปิตอลเรเคิดส์ โดยได้ผู้กำกับศิลป์ เกวิน เทย์เลอร์ และช่างกล้อง แมรี เอลเลน แมตธิวส์ ออกแบบหน้าปกอัลบั้ม
การผลิตเพลงได้แรงบันดาลใจจากแนวเพลงหลายแนว เช่น เฮาส์ ป็อปแดนซ์ และพาวเวอร์ป็อป นักวิจารณ์หลายคนเปรียบเทียบกับเพลง "โดมิโน" ของเจสซี เจ และเพลง "ไฟร์เวิกส์" และ "แคลิฟอร์เนียเกิลส์" ของเพร์รีเอง เนื้อเพลงบรรยายถึงผู้หญิงที่ประกาศตนว่าแข็งแรงและไม่เปราะบางหลังจากตนอกหัก นักวิจารณ์เพลงร่วมสมัยยกย่องการเรียบเรียงเพลงและให้คำวิจารณ์ตั้งแต่คละกันไปจนถึงด้านบวก แม้ว่าบางกลุ่มตำหนิเสียงร้องของเพร์รี มีนักวิจารณ์จำนวนมากตั้งสมมุติฐานว่าเนื้อเพลงอาจพูดถึงอดีตสามีของเพร์รี รัสเซล แบรนด์ แม้ว่าเพร์รีจะกล่าวว่ามันไม่เกี่ยวกับเขาเลย ตั้งแต่เริ่มเขียนเพลงเมื่อต้นปี ค.ศ. 2010
"พาร์ตออฟมี" ประสบความสำเร็จ เป็นเพลงลำดับที่สิบสองที่สามารถเปิดตัวที่อันดับ 1 บนชาร์ตบิลบอร์ดฮอต 100 เป็นเพลงที่เจ็ดของเพร์รีที่ขึ้นอันดับหนึ่งบนชาร์ตดังกล่าว และเป็นเพลงที่เก้าที่ขึ้นอันดับ 1 บนชาร์ตฮอตแดนซ์คลับเพลย์ เพลงเปิดตัวอันดับ 1 ในสหราชอาณาจักร และแคนาดา และได้รับการรับรองระดับแพลตินัมในสหรัฐอเมริกา ออสเตรเลีย และนิวซีแลนด์ นอกจากนี้ เพลงนี้ยังมีโครงการรณรงค์การตลาดให้กับสินค้าอาดิดาส และเกม ด้วย
มิวสิกวิดีโอถ่ายทำที่ค่ายนาวิกโยธินเพนเดิลตัน ณ โอเชียนไซด์ รัฐแคลิฟอร์เนีย วิดีโอเล่าเรื่องเพร์รีบรรจุเป็นนาวิกโยธินหลังจากเลิกรากับคนรัก วิดีโอได้รับคำชมเนื่องจากสามารถสื่อถึง "พลังของผู้หญิง" (Girl power) แต่มีข้อตำหนิจากนักเขียนผู้สนับสนุนสิทธิสตรี นาโอมิ วูล์ฟ ที่มองว่ามันคือการโฆษณาชวนเชื่อทางทหาร เพร์รีแสดงเพลงออกทางโทรทัศน์ครั้งแรกในงานประกาศรางวัลแกรมมีครั้งที่ 54 และแสดงในงานประกาศรางวัล ECHO อวอร์ด, คิดส์ช้อยส์อวอร์ด 2012 และรายการ"อเมริกันไอดอล"
22 (เพลงเทย์เลอร์ สวิฟต์)
"22" เป็นเพลงของนักร้อง นักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สี่ "เรด" (2012) เพลงเขียนโดยสวิฟต์ ร่วมด้วยแมกซ์ มาร์ติน และเชลล์แบ็ก ออกจำหน่ายวันที่ จำหน่าย 12 มีนาคม ค.ศ. 2013 โดยค่ายเพลงบิกแมชีนเรเคิดส์ เนื้อเพลงบรรยายความสนุกสนานของคนอายุ 22 ปี เพลงได้รับคำชมจากนักวิจารณ์ ซึ่งชื่นชมการร่วมมือกันระหว่างสวิฟต์ มาร์ติน และเชลล์แบ็ก และชื่นชมเสียงดนตรีป็อปแบบใหม่ที่พวกเขาผลิตให้เธอ เพลงขึ้นอันดับที่ 20 บนชาร์ตบิลบอร์ดฮอต 100 เป็นซิงเกิลที่หกจากอัลบั้ม"เรด"ที่ขึ้นยี่สิบอันดับแรก
โอเวอร์เอกซ์โพสด์ (อัลบั้ม)
"โอเวอร์เอกซ์โพสด์" () เป็นสตูดิโออัลบั้มชุดที่สี่ของวงดนตรีป็อปร็อกอเมริกัน มารูนไฟฟ์ วางขายวันที่ 26 มิถุนายน ค.ศ. 2012 โดยค่ายเพลงเอแอนด์เอ็มอ็อกโทนเรเคิดส์ บันทึกเสียงระหว่างปี ค.ศ. 2011-2012 และมีแรงขับมาจากอัลบั้มชุดที่สาม แฮนด์สออลโอเวอร์ที่ความสำเร็จปานกลางแต่ประสบความสำเร็จอย่างล้นหลามเมื่อออกซิงเกิล "มูฟส์ไลก์แจกเกอร์" ออกมา วงทำงานร่วมกับทีมโปรดิวเซอร์อีกกลุ่ม ประกอบด้วยแมกซ์ มาร์ติน ที่เป็นหัวหน้าโปรดิวเซอร์, ไรอัน เท็ดเดอร์, เชลล์แบ็ก, และเบนนี บลังโก สำหรับเจมส์ วาเลนไทน์ มือกีตาร์และเป็นนักแต่งเพลงคนเดิมมีเครดิตเพียง 4 เพลงเท่านั้น วงกล่าวว่าอัลบั้มนี้เป็นอัลบั้มที่เป็นแนวป็อปมากที่สุด ทุกเพลงมีกลิ่นอายของแนวเพลงป็อป ผสมผสานกับดนตรีป็อปร็อก ป็อปแดนซ์ ดิสโก้ และเรกเก้
ปกอัลบั้มได้ศิลปิน ยังแอนด์ซิก เป็นผู้ออกแบบ เป็นภาพชิ้นส่วนปะติด (collage) สีสันสวยงามที่ได้แรงบันดาลใจจากปาโบล ปีกัสโซและนักเขียนการ์ตูนสมัยใหม่ ตัวปกล้อเลียนอดัม เลวีน ขณะที่เป็นภาพสะท้อนว่าวงปรารถนาที่จะเก็บผู้ชมขนาดใหญ่อย่างที่เขาทำได้จากเพลง "มูฟส์ไลก์แจกเกอร์" ได้อย่างไร ซิงเกิลเปิดตัวคือเพลง "เพย์โฟน" ร้องร่วมกับวิซ คาลิฟา โปรดิวซ์โดยเชลล์แบ็กและเบนนี บลังโก ออกและแสดงในรายการเดอะวอยซ์ในวันที่ 16 เมษายน ค.ศ. 2012 เพลงประสบความสำเร็จ ขึ้นถึงอันดับที่สองบนชาร์ตบิลบอร์ดฮอต 100 และบนชาร์ต ARIA ขึ้นอันดับ 1 บนชาร์ตซิงเกิลแห่งสหราชอาณาจักร แคนาเดียนฮอต 100 และชาร์ตซิงเกิลอิตาลี ซิงเกิลที่สอง "วันมอร์ไนต์" ออกจำหน่ายวันที่ 19 มิถุนายน ค.ศ. 2012 ขึ้นอันดับหนึ่งบนบิลบอร์ดฮอต 100 เป็นเวลา 9 สัปดาห์ เป็นเพลงที่ครองอันดับ 1 ได้นานที่สุดของวง
อัลบั้มได้รับคำวิจารณ์แบบคละกัน นักวิจารณ์บางคนยกย่อง และขนานนามว่าเป็นความพยายามที่แข็งแกร่งที่สุด อย่างไรก็ตาม บางคนวิจารณ์ทิศทางที่วงเลือก และกล่าวว่าเป็นความล้มเหลวที่ไม่สามารถเป็นอัลบั้มในกระแสหลักได้ ทั้งยังกล่าวว่าอัลบั้มให้ความสำคัญที่เลวีนมากกว่าสมาชิกคนอื่น ๆ อัลบั้มเปิดตัวที่อันดับที่ 2 บนชาร์ตอัลบั้มแห่งสหราชอาณาจักร ขายได้ 38,000 หน่วย และบนชาร์ตบิลบอร์ด 200 ขายได้ 222,000 หน่วย จากข้อมูลของสมาพันธ์ผู้ผลิตสิ่งบันทึกเสียงระหว่างประเทศ (IFPI) อัลบั้ม"โอเวอร์เอกซ์โพสด์"เป็นอัลบั้มที่ขายดีที่สุดอันดับที่ 11 ของปี ค.ศ. 2012 ด้วยยอดขาย 2.2 ล้านหน่วย อัลบัมจัดทัวร์คอนเสิร์ต โอเวอร์เอกซ์โพสด์ทัวร์ ตลอดปี ค.ศ. 2012-2014 เพื่อส่งเสริมอัลบั้ม
พีระมิดพระนางเรือล่ม
พีระมิดพระนางเรือล่ม (สุนันทานุสาวรีย์) เป็นสถูปพระนางเรือล่ม อยู่ในบริเวณอุทยานแห่งชาติน้ำตกพลิ้ว จังหวัดจันทบุรี สร้างขึ้นในสมัยรัชกาลที่ 5 (พ.ศ. 2424) เพื่อเป็นที่ระลึกแก่สมเด็จพระนางเจ้าสุนันทากุมารีรัตน์ พระบรมราชเทวี ภายในสภูปพระนางเรือล่มบรรจุพระอังคารของพระนางเจ้าฯ ด้วย เนื่องจากพระองค์ท่านเคยเสด็จประพาส น้ำตกพลิ้ว เมื่อ พ.ศ. 2417 และทรงโสมนัส ชื่นชม ความงามธรรมชาติของน้ำตกพลิ้วยิ่งนัก
การที่โปรดให้สร้างอนุเสาวรีย์รูปปิรามิด ก็ด้วยทรงพระราชดำริว่า ""ทำเป็นรูปอื่นอาจไม่คงทนถาวร เพราะตั้งอยู่กลางป่าเขาลำเนาไพร อันไม่มีผู้ดูแล ฉะนั้น เมื่อปิรามิดของอียิปต์ยืนยงคงทนได้ฉันใด ปิรามิดน้อยนี้ก็คงจะยืนยงคงทนอยู่เช่นกัน ณ ท่ามกลางป่าและเสียงไหลรินของธารพลิ้ว" ทรงพระราชทานนามว่า "สุนันทานุสาวรีย์" (ปรากฏในพระราชหัตถเลขาฉบับที่ 4 คราวเสด็จประพาสทะเลตะวันออก ปีมะเมีย พ.ศ. 2425)
การปลุกปั่นให้ขัดขืนอำนาจปกครอง
ในทางกฎหมาย การปลุกปั่นให้ขัดขืนอำนาจปกครอง () เป็นการกระทำอย่างชัดแจ้ง เช่น การพูดหรือการจัดระเบียบซึ่งเจ้าหน้าที่ตามกฎหมายมองว่ามีแนวโน้มก่อการกบฏต่อความสงบเรียบร้อยอันเป็นที่ยอมรับ การปลุกปั่นให้ขัดขืนอำนาจปกครองมักรวมการบ่อนทำลายรัฐธรรมนูญและการยุยงให้เกิดความไม่พอใจ (หรือการขัดขืน) เจ้าหน้าที่ชอบด้วยกฎหมาย การปลุกปั่นให้ขัดขืนอำนาจปกครองอาจรวมถึงความวุ่นวายในบ้านเมืองใด ๆ แม้มิได้มุ่งให้เกิดความรุนแรงโดยตรงและเปิดเผยต่อกฎหมาย
ตรงแบบ การปลุกปั่นให้ขัดขืนอำนาจปกครองถือเป็นกิจกรรมบ่อนทำลาย และการกระทำอย่างชัดแจ้งดังกล่าวอาจถูกดำเนินคดีภายใต้กฎหมายปลุกปั่นให้ขัดขืนอำนาจปกครองซึ่งต่างกันไปตามประเทศ
การบ่อนทำลาย
การบ่อนทำลาย () หมายถึง ความพยายามเปลี่ยนแปลงระเบียบสังคมและโครงสร้างอำนาจ อำนาจหน้าที่ตามกฎหมายและลำดับชั้นบังคับบัญชาของสังคมอันเป็นที่ยอมรับ การบ่อนทำลายยังหมายถึง กระบวนการซึ่งค่านิยมและหลักของระบบที่มีอยู่ถูกขัดแย้งหรือสวนทาง การบ่อนทำลายใช้เป็นเครื่องมือบรรลุเป้าหมายทางการเมือง เพราะโดยทั่วไปมีความเสี่ยง ราคาและความยากน้อยกว่า ซึ่งตรงข้ามกับการเป็นคู่สงครามอย่างเปิดเผย ยิ่งไปกว่านั้น การบ่อนทำลายยังเป็นการสงครามรูปแบบที่ค่อนข้างราคาถูกซึ่งไม่ต้องอาศัยการฝึกมากนัก โดยทั่วไป กลุ่มก่อการร้ายไม่ใช้การบ่อนทำลายเป็นเครื่องมือบรรลุเป้าหมายของตน การบ่อนทำลายเป็นกิจกรรมที่เน้นกำลังคนและหลายกลุ่มขาดกำลังคนและเครือข่ายการเมืองและสังคมเพื่อดำเนินกิจกรรมบ่อนทำลาย ทว่า การกระทำของผู้ก่อการร้ายอาจมีผลบ่อนทำลายต่อสังคม การบ่อนทำลายยังส่อความการใช้วิธีแอบแฝง ไม่ซื่อสัตย์ การเงินหรือรุนแรงเพื่อนำมาซึ่งการเปลี่ยนแปลงเช่นว่า
การบ่อนทำลายขัดกับการประท้วง รัฐประหาร หรือการดำเนินผ่านวิธีดั้งเดิมที่มีอยู่ในระบบการเมืองหนึ่งเพื่อนำมาซึ่งการเปลี่ยนแปลง ยิ่งไปกว่านั้น การบ่อนทำลายภายนอก คือ การที่ "รัฐผู้รุกรานพยายามเกณฑ์และสนับสนุนตัวแสดงทางการเมืองและทหารพื้นเมืองเพื่อโค่นรัฐบาลของตนโดยรัฐประหาร" หากการบ่อนทำลายไม่อาจบรรลุเป้าหมายการนำมาซึ่งรัฐประหารได้ เป็นไปได้ว่าตัวแสดงและการกระทำของกลุ่มบ่อนทำลายอาจเปลี่ยนเป็นการก่อการกบฏ และ/หรือ การสงครามกองโจรได้
วัดพระแก้ว (จังหวัดกำแพงเพชร)
วัดพระแก้ว ตั้งอยู่กลางเมืองกำแพงเพชร ภายในอุทยานประวัติศาสตร์กำแพงเพชร เป็นวัดที่สำคัญอยู่ติดกับบริเวณวังเช่นเดียวกับวัดพระศรีสรรเพชญ์ ที่จังหวัดพระนครศรีอยุธยา หรือวัดมหาธาตุกลางเมืองสุโขทัย กำแพงวัดเป็นศิลาแลงกลมทั้งท่อนสูงประมาณเมตรเศษแผนผังของวัดเป็นรูปสี่เหลี่ยมผืนผ้าขนานไปกับกำแพงเพชร กำแพงวัดขาดเป็นตอน ๆ สิ่งก่อสร้างภายในใช้ศิลาแลงเป็นส่วนใหญ่ ตรงกลางของวัดมีพระเจดีย์กลมแบบลังกาองค์ใหญ่เป็นประธาน ฐานสี่เหลี่ยม ที่ฐานทำเป็นซุ้มคูหาโดยรอบมีสิงห์ยืนอยู่ในคูหาแต่ชำรุดหมด วัดพระแก้วนี้หลังจากขุดแต่งแล้วปรากฏว่า พบฐานเจดีย์แบบต่างๆ กัน รวม 35 ฐาน วิหารใหญ่และเล็ก 8 วิหาร ฐานโบสถ์ 3 แห่ง ซึ่งแสดงว่าเป็นวัดใหญ่ และสำคัญมากมาก่อน ปัจจุบันงานนบพระเล่นเพลง และงานวันสารทไทยกล้วยไข่เมืองกำแพงเพชร ก็จัดให้มีขึ้นในบริเวณวัดพระแก้วแห่งนี้
ศูนย์ประชุมอเนกประสงค์กาญจนาภิเษก มหาวิทยาลัยขอนแก่น
ศูนย์ประชุมอเนกประสงค์กาญจนาภิเษก () เป็นศูนย์การประชุมตั้งอยู่ในบริเวณมหาวิทยาลัยขอนแก่นติดกับบึงสีฐาน และเป็นศูนย์การประชุมที่ใหญ่เป็นอันดับ 2 ของประเทศรองจากศูนย์การประชุมแห่งชาติสิริกิติ์
ศูนย์ประชุมอเนกประสงค์กาญจนาภิเษก จัดสร้างขึ้นโดยมหาวิทยาลัยขอนแก่น ในโอกาสที่พระบาทสมเด็จพระปรมินทรมหาภูมิพลอดุลยเดชทรงครองสิริราชสมบัติครบ 50 ปี โดยพระบาทสมเด็จพระเจ้าอยู่หัวเสด็จพระราชดำเนินไปทรงวางศิลาฤกษ์ เมื่อวันพฤหัสบดีที่ 15 ธันวาคม 2537 เพื่อเป็นศูนย์ประชุมระดับชาติแห่งใหม่ 
ลักษณะของตัวอารเป็นอาคารโอ่อ่าด้วยสถาปัตยกรรมทรงกูบเกวียนอีสาน ประยุกต์จากเอกลักษณ์ของรูปทรงแต่ดั้งเดิมอย่างงดงาม ตั้งตระหง่านอยู่ท่ามกลางธรรมชาติริมบึงสีฐานและป่าพยอม ที่ได้รับการปรับแต่งให้มีภูมิทัศน์งดงามโดดเด่นเป็นสง่า ขณะเดียวกันก็เป็นทำเลที่สะดวกพร้อมสรรพ ริมถนนมะลิวัลย์ ทางเข้ามหาวิทยาลัยขอนแก่น ใกล้ใจกลางเมืองขอนแก่นเพียง 1.5 กิโลเมตร และจากสนามบินจังหวัดขอนแก่นเพียง 4 กิโลเมตร รายล้อมด้วยสถานที่สำคัญต่างๆตลอดจนโรงแรมทันสมัยและห้างสรรพสินค้ามากมาย สามารถรองรับการจัดงานประชุมได้ถึง 8,000 ที่นั่ง พร้อมอัฒจันทร์ในบริเวณชั้นลอยอีก 1,000 ที่นั่ง พื้นที่ 3,000 ตารางเมตร ยังปรับเปลี่ยนเป็นลานกว้าง สำหรับการจัดแสดงคอนเสิร์ตที่จุคนได้กว่า 10,000 คน พร้อมสรรพทั้งระบบแสง สี เสียงและโสตทัศนูปกรณ์ทันสมัยสำหรับงานระดับชาติ ระบบทำความเย็นและระบบไฟสำรอง พร้อมระบบรักษาความปลอดภัยที่ทันสมัย ลานจอดรถกว้างขวาง จุได้กว่า 3,000 คัน และรถโดยสารกว่า 50 คัน และในทุกๆปียังใช้เป็นสถานที่จัดงานพีธีพระราชทานปริญญาบัตรของมหาวิทยาลัยขอนแก่นอีกด้วย
จากตัวจังหวัดขอนแก่นใช้ทางหลวงหมายเลข 12 ขับตรงไปแล้วเลี้ยวเข้ามหาวิทยาลัยขอนแก่นฝั่งประตูสีฐานจะพบศูนย์ประชุมอเนกประสงค์กาญจนาภิเษก
http://mcot-web.mcot.net/9ent/viewandroid.php?id=5559582dbe047001628b466f
http://www.manager.co.th/Home/ViewNews.aspx?NewsID=9580000056308
ประโยคสัญญารัก
ประโยคสัญญารัก
ภาพยนตร์ไทย เข้าฉายเมื่อ วันที่ 18 กรกฎาคม 2556 ผลิตโดย บริษัท เลิฟติจูด โปรดักชั่น จำกัด เขียนบทและกำกับภาพยนตร์โดย พลัฏฐ์พล มิ่งพรพิชิต ควบคุมการผลิตโดย บัณฑิต ทองดี ดำเนินการผลิตโดย ศิรภัสสร อินนันชัย, พรรณนเรศ รุจิระนันท์, ชุติมณฑน์ สนิทขำ, สุทธิ สุทธิเดชานัย
พลัฏฐ์พล มิ่งพรพิชิต
พลัฏฐ์พล มิ่งพรพิชิต ผู้กำกับภาพยนตร์ชาวไทย, นักเขียนบท, ผู้กำกับซีรีส์, ผู้อำนวยการสร้าง
ชื่อเล่น บูม เกิดเมื่อวันจันทร์ ที่ 22 พฤษภาคม 2532 เริ่มหาทุนสร้างภาพยนตร์เรื่องแรกด้วยตนเองเมื่อปีพ.ศ. 2555 โดยเป็นทั้งผู้อำนวยการสร้าง, ผู้เขียนบทและกำกับภาพยนตร์เรื่อง ประโยคสัญญารัก ซึ่งถ่ายทำและเข้าฉายเมื่อปีพ.ศ. 2556
ต่อมาปีพ.ศ. 2557 ได้รับตำแหน่งผู้จัดการฝ่ายกลยุทธ์สถานี ที่ เวิร์คพอยท์ทีวี
พ.ศ. 2558 ได้ออกมาเป็นผู้กำกับอิสระ
พ.ศ. 2559 ผลงานภาพยนตร์ FATHERS ได้ออกฉายทั่วโลกกว่า 20 ประเทศ จนถึงพ.ศ. 2561 อาทิ
ปัจจุบันเป็นผู้กำกับอิสระ, อาจารย์พิเศษ คณะนิเทศศาสตร์ มหาวิทยาลัยกรุงเทพ และ ผู้อำนวยการฝ่ายสื่อสารการตลาด บริษัท จีเอ็มเอ็ม แกรมมี่ จำกัด (มหาชน)
แอโฟร-เอเชียนเกมส์
กีฬาแอโฟร-เอเชียนเกมส์ (; ชื่อย่อ: Afro-Asiad) เป็นการแข่งขันกีฬาหลากชนิด ระหว่างประเทศในทวีปเอเชียและทวีปแอฟริกา ซึ่งมีการจัดขึ้นในทุกสี่ปี เริ่มกำหนดการแข่งขันโดย สหพันธ์แอโฟร-เอเชียนเกมส์ (The Afro-Asian Games Federation; AAGF)
มิสเตอร์แนทูรอล (เพลง)
"Mr. Natural" เป็นเพลงของวงบีจีส์ซึ่งเขียนโดย Barry และ Robin Gibb ในเดือนมีนาคม 1974 เผยแพร่แบบเพลงเดี่ยวแผ่นแรกของวงซึ่งตามมาด้วย อัลบั้มซึ่งมีชื่อเหมือนกัน ในปี 1974 หลังมีเพลงโฟล์กร็อก "It Doesn't Matter Much to Me" อำนวยการผลิตโดย Arif Mardin.
หลังจากที่วงบันทึกเสียงเพลง "It Doesn't Matter Much to Me" และ "Voices" เมื่อ 4 มกราคมที่ IBC Studios กรุงลอนดอนแล้ว วงบันทึกเสียงเพลงอีกสองเพลงซึ่งรวมถึงเพลงนี้และ "Had a Lot of Love Last Night" ในวันที่ 8 มกราคมที่ Command Studios ที่กรุงลอนดอนเช่นกัน เพลงนี้ถูกเลือกเป็นเพลงเดี่ยวเพลงแรกที่เผยแพร่สู่สาธารณะ ซึ่งกลายเป็นเพลงแรกในอัลบั้มในภายหลังอีกด้วย
อัลบั้มนี้เผยแพร่สู่สาธารณะในช่วงที่วงบีจีส์เพิ่งทำอัลบั้ม"A Kick In The Head Is Worth Eight In The Pants" ซึ่งถูกปฏิเสธการเผยแพร่จาก Robert Stigwood ผู้จัดการของพวกเขา
"Mr. Natural" อยู่ในอันดับรั้งท้ายของ Billboard Hot 100 ในลำดับที่ 93 และ 11 ในประเทศออสเตรเลีย
ภาพยนตร์เพลงส่งเสริมอัลบั้มนี้บันทึกในรูปแบบขาว-ดำ และออกอากาศในโทรทัศน์ 1962 สถานี เป็นบันทึกคอนเสิร์ต "Mr. Natural" ทัวร์ในวันที่ 25 กุมภาพันธ์ 1974 ที่ "The Mike Douglas Show" เมลเบิร์น ประเทศออสเตรเลีย ซึ่งยังคงอยู่จนถึงปัจจุบัน โดยมีสมาชิกอย่าง Alan Kendall, Dennis Bryon และ Geoff Westley เล่นเบื้องหลัง
คหบดี กัลย์จาฤก
คหบดี กัลย์จาฤก (ชื่อเล่น: ยังเติร์ก) เกิดเมื่อวันที่ 12 กันยายน 2531 เป็นหนึ่งในทายาทค่ายละคร กันตนา และ ทายาทตระกูล กัลย์จาฤก บุตรชายของผู้กำกับนิรัตติศัย กัลย์จาฤก และ ดารานักแสดง รสริน จันทรา ปัจจุบันเป็นนักแสดงและโปรดิวเซอร์ พร้อมทั้งควบคุมการผลิตผลงานต่างๆ สู่จอโทรทัศน์ในนามค่าย ป๊าสั่ง ย่าสอน และ ปัจจุบันเป็นกรรมการผู้จัดการ บริษัท ดราเมจิก กรุ๊ป จำกัด
จุฑารัตน์ มูลตรีพิลา
จุฑารัตน์ มูลตรีพิลา เป็นนักกีฬาวอลเลย์บอลหญิงทีมชาติไทย และเป็นนักกีฬาวอลเลย์บอลระดับอาชีพผู้เข้าแข่งขันลีกในประเทศอินโดนีเซีย รวมถึงเคยทำหน้าที่เป็นกัปตันทีมให้แก่ซัยโจเด็นกิ-นครนนทบุรี
นอกจากนี้ ในช่วงท้ายปี พ.ศ. 2555 เมื่อครั้งที่จุฑารัตน์ทำหน้าที่ให้แก่สังกัดซัยโจเด็นกิ-นครนนทบุรี เธอได้รับการจัดเป็นผู้ทำสถิติของผู้ทำคะแนนสูงสุด ในการแข่งขันวอลเลย์บอลไทยแลนด์ลีก 2013
จุฑารัตน์ เป็นชาวจังหวัดอุดรธานี สำเร็จการศึกษาระดับชั้นมัธยมจากโรงเรียนสตรีนนทบุรี ระดับปริญญาตรีจากคณะนิติศาสตร์ มหาวิทยาลัยธุรกิจบัณฑิตย์ และปัจจุบันกำลังศึกษาคณะรัฐประศาสนศาสตร์ มหาวิทยาลัยธุรกิจบัณฑิตย์ เธอเคยเป็นนักวอลเลย์บอลระดับอาชีพที่เข้าแข่งขันในต่างประเทศ โดยเริ่มที่ประเทศเวียดนามมาเป็นเวลาประมาณ 5-6 ปี และที่ประเทศอินโดนีเซียมาเป็นเวลา 4 ปีติดต่อกัน
ครั้งหนึ่ง ได้เกิดกรณีที่สหพันธ์วอลเลย์บอลนานาชาติ จะไม่ให้จุฑารัตน์เข้าแข่งขันเป็นเวลา 1 ปี เนื่องด้วยทำผิดกฎการโอนย้ายและยังไม่มีการลงทะเบียนนักกีฬา แต่ทางต้นสังกัดของเธอได้ออกมายืนยันว่าได้มีการทำเรื่องส่งไปเป็นที่เรียบร้อยแล้ว โดยมีข่าววงในเผยว่า เธอมีโอกาสรอดจากการถูกระงับสิทธิ์ เนื่องด้วยสาเหตุไม่ได้เกิดจากที่ตัวเธอ
พ.ศ. 2557 จุฑารัตน์ได้เป็นหนึ่งในผู้รับการคัดเลือกเข้าร่วมทีมวอลเลย์บอลหญิงทีมชาติไทย ในการแข่งขันวีทีวีอินเตอร์เนชันแนลคัพ 2014 ที่ประเทศเวียดนาม โดยในวันที่ 17 พฤษภาคม เธอได้มีส่วนช่วยให้ทีมชาติไทยเป็นฝ่ายชนะวอลเลย์บอลหญิงทีมชาติเวียดนามทั้ง 3 เซต และในปีเดียวกันนี้ เว็บไซต์ทางการของสหพันธ์วอลเลย์บอลนานาชาติ ยังได้มีการเผยถึงชื่อของเธอ ในฐานะหนึ่งในผู้ทำหน้าที่ร่วมกับทีมชาติไทย ในการแข่งขันวอลเลย์บอลเวิลด์กรังด์ปรีซ์ 2014 ที่ประเทศญี่ปุ่น รวมถึงเป็นหนึ่งในผู้ได้รับการเรียกตัวจากเกียรติพงษ์ รัชตเกรียงไกร ในการทำหน้าที่ให้แก่ทีมชาติไทย โดยเตรียมให้เธอเข้าร่วมการแข่งขันรายการใดรายการหนึ่ง ระหว่างวอลเลย์บอลหญิงชิงแชมป์โลก 2014 ที่จัดขึ้น ณ ประเทศอิตาลี กับวอลเลย์บอลในเอเชียนเกมส์ 2014 ที่จัดขึ้น ณ ประเทศเกาหลีใต้
จุฑารัตน์ เป็นลูกสาวของจำลอง มูลตรีพิลา และสร้อยมาลัย แสงจันทร์ โดยบิดามารดาของจุฑารัตน์ได้แยกกันอยู่ด้วยเหตุผลของผู้ใหญ่ตั้งแต่เมื่อครั้งที่เธอเป็นนักเรียนชั้นประถมศึกษาปีที่ 4 ซึ่งจุฑารัตน์ได้อาศัยอยู่กับแม่ แต่เธอก็มีโอกาสไปเยี่ยมพ่อของเธออยู่บ่อยครั้ง ทั้งนี้ จุฑารัตน์ มีนักแสดงที่ชอบคือจรินทร์พร จุนเกียรติ และอารยา เอ ฮาร์เก็ต ส่วนวงดนตรีที่เธอชอบคือบอดี้สแลม และงานอดิเรกของเธอคือ ดูภาพยนตร์, ฟังเพลง, อ่านหนังสือ และช็อปปิ้ง
เอ็มควอเทียร์
ศูนย์การค้าเอ็มควอเทียร์ () เป็นศูนย์การค้าแห่งที่สองในกลุ่มดิ เอ็มดิสทริค ซึ่งประกอบไปด้วยศูนย์การค้า โรงภาพยนตร์ และอาคารสำนักงาน บริหารงานโดย บริษัท ซิตี้มอลล์ กรุ๊ป จำกัด ในกลุ่มเดอะมอลล์ และ บริษัท ภิรัชบุรี จำกัด ในลักษณะของการร่วมทุน ตั้งอยู่ริมถนนสุขุมวิท ฝั่งตรงข้ามกับอาคารศูนย์การค้าเอ็มโพเรียมเดิมในพื้นที่ แขวงคลองตันเหนือ เขตวัฒนา กรุงเทพมหานคร เน้นความสำคัญกับตลาดลูกค้าชาวต่างชาติ และลูกค้าระดับกลางถึงสูง เช่นเดียวกับสยามพารากอน
พื้นที่โครงการเอ็มควอเทียร์จะประกอบไปด้วยอาคารศูนย์การค้าทั้งหมดสามอาคาร ดังนี้
ซึ่งอาคารศูนย์การค้าทั้งสามอาคารจะมีสะพานเชื่อมถึงกัน และชั้นเอ็มยังมีทางเชื่อมไปยังเอ็มดิสทริค สเตชัน และอาคารเอ็มโพเรียม นอกจากนี้ทางเดินระหว่างอาคารที่ชั้น G จะตกแต่งให้เป็นแนวธรรมชาติตลอดทางคั่นกลางด้วยทางไหลของน้ำจากควอเทียร์ฟอล เสมือนว่าเป็นเส้นแบ่งเขตระหว่างศูนย์การค้ากับอาคารสำนักงาน
เดอะวอล์กกิงเดด (วิดีโอเกม)
เดอะวอล์กกิงเดด () (รู้จักในชื่อเดอะวอล์กกิงเดด: เดอะเกม และเดอะวอล์กกิงเดด: ซีซันหนึ่ง) เป็นวิดีโอเกมกราฟิกแนวผจญภัยดรามาแบบปฏิสัมพันธ์แบ่งเป็นตอน สร้างจากหนังสือการ์ตูนชุด "เดอะวอล์กกิงเดด" ของโรเบิร์ต เคิร์กแมน เกมพัฒนาโดยเทลล์เทลเกมส์ ตัวเกมคาดว่าจะออกจำหน่ายปลายปี ค.ศ. 2011 แต่ถูกเลื่อนไปเป็นต้นปี ค.ศ. 2012 เพื่อต่อเวลาพัฒนาเกม ตัวเกมประกอบด้วย 5 ตอนย่อย ออกจำหน่ายระหว่างเดือนเมษายน ถึงพฤศจิกายน ค.ศ. 2012 เทลล์เทลยังได้ออกเวอร์ชันครบห้าตอนด้วย ขณะนี้เกมลงบนเครื่องเล่นเอกซ์บอกซ์ 360 เพลย์สเตชัน 3 ไมโครซอฟท์ วินโดวส์ ไอโอเอส โอเอสเท็น เพลย์สเตชันวิต้า คินเดิลไฟร์ เอชดีเอ็กซ์ และแอนดรอยด์ สำหรับเวอร์ชันอูเยอ (Ouya) มีแผนว่าจะออกจำหน่ายต้นปี ค.ศ. 2014 และเวอร์ชันเพลย์สเตชัน 4 และเอกซ์บอกซ์วัน จะออกมาทีหลัง
เนื้อเรื่องเกมจะเกิดขึ้นในโลกสมมุติโลกเดียวกันกับในหนังสือการ์ตูน โดยเหตุการณ์เกิดขึ้นไม่นานหลังจากเริ่มมีซอมบีระบาดในรัฐจอร์เจีย อย่างไรก็ตาม ตัวละครส่วนใหญ่จะเป็นแบบฉบับของตัวเกม คือจะมุ่งเน้นที่ศาสตราจารย์มหาวิทยาลัยและฆาตกร ลี เอฟเร็ตต์ ที่ได้ช่วยชีวิตและคอยดูแลเด็กหญิงชื่อเคลเมนไทน์ เคิร์กแมนคอยดูแลเนื้อเรื่องของเกมเพื่อให้สอดคล้องกับเนื้อเรื่องในหนังสือการ์ตูน แต่อนุญาตให้เทลล์เทลจัดการกับรายละเอียดปลีกย่อยของเกมเอง มีตัวละครจากหนังสือการ์ตูนปรากฏในเกมได้แก่ เฮอร์เชล กรีน, ชอน กรีน และเกล็น รี
"เดอะวอล์กกิงเดด"ไม่ใช่เกมแนวแก้ปริศนาอย่างเกมภาพกราฟิกเกมอื่น แต่เน้นที่เนื้อเรื่องและชะตากรรมของตัวละคร เนื้อเรื่องจะเปลี่ยนไปขึ้นกับตัวเลือกที่ผู้เล่นเลือกและตอบสนองเหตุการณ์สำคัญที่ต้องใช้ความเร็ว (quick time event) ซึ่งอาจทำให้ตัวละครถูกฆ่า หรือทำให้ทัศนคติของตัวละครอื่นให้มีต่อลีเปลี่ยนไป ตัวเลือกที่ผู้เล่นเลือกจะส่งผลไปยังตอนต่อไปด้วย และยังมีการเก็บสถิติโดยเทลล์เทลเพื่อเป็นแนวทางให้ทีมงานเขียนเรื่องในตอนต่อ ๆ ไป
"เดอะวอล์กกิงเดด"ได้รับคำชื่นชมอย่างล้มหลาม โดยชื่นชมโทนที่เร้าอารมณ์รุนแรงและความสัมพันธ์ระหว่างลีกับเคลเมนไทน์ เกมชนะรางวัล "เกมแห่งปี" มากกว่า 90 รางวัล เช่นรางวัลจาก"ยูเอสเอทูเดย์" เกมส์เรดาร์ อี! ออนไลน์ และสไปก์วิดีโอเกมอวอร์ด มีผู้ซื้อเกมมากกว่า 1 ล้านคนซื้อเกมอย่างน้อย 1 ตอน ด้วยยอดขายมากกว่า 8.5 ล้านหน่วยภายในปลายปี ค.ศ. 2012 ความสำเร็จได้ทำให้เกมประเภทผจญภัยกลับมามีชีวิตชีวาอีกครั้ง ในเดือนกรกฎาคม ค.ศ. 2013 เทลล์เทลปล่อยตอนเสริมชื่อว่า "400 เดยส์" ให้ดาวน์โหลด เพื่อยืดเนื้อเรื่องของซีซันหนึ่งและปูทางไปสู่
นกมานูโคด
นกมานูโคด () เป็นนกสกุลหนึ่ง จัดอยู่ในสกุล "Manucodia" (/มา-นู-โค-เดีย/) ในวงศ์นกปักษาสวรรค์ (Paradisaeidae)
นกมานูโคด มีความแตกต่างจากนกปักษาสวรรค์สกุลหรือชนิดอื่นอย่างเห็นได้ชัด เนื่องจากไม่มีสีหรือขนที่สวยงาม แต่กลับมีลักษณะคล้ายกับอีกา หรือนกในวงศ์กา (Corvidae) ซึ่งเชื่อว่าเป็นบรรพบุรุษของนกปักษาสวรรค์ในปัจจุบัน
นกมานูโคด มีเสียงร้องที่โดดเด่น และในอดีตเชื่อว่าเป็นนกที่จับคู่เพียงคู่เดียว ตัวผู้ไม่ต้องมีสีขนฉูดฉาดเพื่อดึงดูดตัวเมีย แต่ใช้เสียงเป็นตัวดึงดูด จากนั้นจึงเปลี่ยนกลายมาเป็นจับคู่ตัวเมียหลายตัว และการคัดเลือกทางเพศก็เปลี่ยนไป
คำว่า "มานูโคด" หรือ "Manucodia" มาจากภาษาชวาคำว่า "manuk dewata"; "manuk" หมายถึง "นก" และ "dewata" หมายถึง "เทพเจ้า"